Selepas 2 Tahun Penutupan, Kini Berjaya Tioman Resort Dibuka Semula Dengan Pembaharuan & Tawaran Menarik

Berjaya Tioman Resort dijadualkan membuka semula pintunya dan mengalu-alukan tetamu pada 25 April 2022. Resort ini baru-baru ini menjalani pengubahsuaian selama berbulan-bulan untuk menambah-baik semula bilik dan kemudahannya sejak ditutup pada 2020.  Dengan memiliki pantai persendirian yang dikelilingi pokok palma, perairan yang jernih dan pergunungan berkabus di sekelilingnya, Berjaya Tioman Resort telah menjadi kegemaran sejak sekian lama untuk pencinta pantai, penyelam, serta pemain golf.

Pembukaan semula Berjaya Tioman Resort ini turut menampilkan restoran baharu bernama ‘Asean All Day Dining’. Restoran ini mempunyaipemandangan tepi pantai, menawarkan pelbagai kegemaran gabungan masakan dan antarabangsa . Untuk meningkatkan pengalaman tetamu dan meraikan pembukaan semulanya, resort ini menawarkan penjimatan sebanyak 15% ke atasnya Pakej Infinite Getaway dan 20% penjimatan pada Kadar Fleksibel Terbaiknya. Pakej The Infinite Getaway yang berharga dari RM1,499, kini boleh ditempah daripada RM1,275.

Pakej ini termasuk penginapan dua malam, makanan harian tanpa had seperti  sarapan pagi, makan tengah hari, minum petang, makan malam. Pengangkutan ulang-alik percuma dari Jeti Tekek ke resort. 100 tempahan pertama juga akan menerima  Rawatan Spa Aromaterapi, penggunaan sekali kayak dan penyewaan basikal percuma.

Untuk maklumat lanjut tentang resort dan untuk menempah tawaran istimewa pra-pembukaan, lawati tioman.berjayahotel.com/.


“Mereka Takut Pada Bayang-Bayang Sendri” – Zul Yahya Ramal Apa Yang Akan Terjadi Bila Fasa Endemik

Negara akan memasuki Fasa Peralihan Endemik bermula 1 April ini, kata Datuk Seri Ismail Sabri Yaakob.

Perdana Menteri berkata, ia adalah fasa peralihan untuk negara kembali kepada kehidupan normal selepas rakyat bergelut dengan pandemik COVID-19 sejak dua tahun lalu.

Beberapa kelonggaran baru telah diperkenalkan oleh kerajaan. Antaranya had operasi premis perniagaan dimansuhkan.

Aktiviti solat berjemaah di masjid atau surau serta upacara sembahyang di rumah ibadat agama lain boleh dilaksanakan tanpa penjarakan fizikal.

Peralihan fasa tersebut telah mendapat perhatian dari Zul Yahya. Di laman Instagram miliknya, Zul menyatakan bahawa kerajaan akan mengeluarkan syarat baru setelah beralih fasa Endemik.

Baginya sesiapa yang tidak mengikut syarat tersebut akan mendapat balasan dan sekarang ini kerajaan takut dengan bayang-bayang sendiri.

Bukan itu sahaja, Zul turut menyatakan bahawa banyak kesalahan yang akan terbongkar di kemudian hari. Tambahnya, haq pasti menang walaupun perlukan banyak pengorbanan dan bathil akan hancur binasa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rezeki Yang Tak Disangka”- Umie Aida Terkedu Dapat Jumpa Habib Umar Depan Mata

Semalam satu perkongsian dari Umie Aida mendapat perhatian dari golongan netizen dan juga selebriti.

Dalam perkongsian di Instagram tersebut, Umie Aida menunjukkan satu video yang menampakkan beberapa orang lelaki memakai jubah sedang menuju ke suatu tempat.

Dalam penulisan Umie Aida, dia menceritakan perjalanannya ketika menunaikan umrah dan salah satunya adalah hajat ingin berjuma dengan Habib Umar yang merupakan seorang ulama dunia pada masa ini.

Dia menyatakan bahawa sebelum berangkat ke Tarim, Umie dalam nada gurauan menyatakan ingin berjumpa dengan Habib walaupun perkara tersebut sukar untuk terjadi.

Tambah Umie, Allah telah memakbulkan doanya apabila dia berpeluang menyewa appartment berhadapan dengan rumah Habib Umar. Tulisnya, dia dapat berjumpa Habib Umar hampir setiap pagi .

Umie Aida juga berpesan kepada netizen untuk sentiasa bersangka baik dengan Allah dan pastinya akan ada rezeki yang tidak disangka-sangka dari-Nya.


Wow! Jom Intai Gambar Konvokasyen Vanidah Imran Terima Master Di Universiti Malaya

Baru baru ini Universiti Malaya telah mengadakan Istiadat Konvokesyen ke-61 dari 5 hingga 13 Mac 2022 di Dewan Tunku Canselor, Universiti Malaya.

Istiadat Konvokesyen ini telah melibatkan 7,895 graduan yang telah menamatkan pengajian pada tahun 2021.

Majlis tersebut diadakan dengan mematuhi norma baharu dan prosedur operasi standard yang telah ditetapkan, dengan kehadiran graduan hanya di Dewan mengikut sesi masing-masing seperti yang dijadualkan.

Dalam pada itu, Vanidah Imran juga turut terlibat dalam majlis tersebut dengan Sarjana Seni Persembahan (Drama). Jom lihat beberapa gambar yang dikongsi di instagram miliknya.
via Instagram Jaydeesm
via Instagram maryrashika
via Instagram shukritahir


“Abang Tak Nak Tanggung Dosa Dia”- Aaron Aziz Padam Video Izuan Razali Mengamuk

Kecoh baru ini mengenai satu video yang memaparkan pelakon Izuan Razali yang mengamuk di salah satu butik gunting rambut.

Pada mulanya, video yang viral tersebut telah di kongisikan oleh Aaron Aziz di Instagram miliknya dan dikongsi semula oleh pelakon Izuan Razali di tiktoknya.

Perkongsian tersebut telah mendapat perhatian dari ramai netizen dan rata-rata marah dengan tindakan yang dilakukan oleh Izuan Razali.

Terkini, Aaron telah memadam video tersebut dan memuat naik satu gambar menjelaskan mengapa dia memadam video tersebut.

Tulis Aaron, dia memadam video tersebut kerana melihat terlalu banyak komen yang marah dengan tindakan Izuan Razali.

A post shared by Aaron Aziz (@aarondwiaziz)

Tambahnya, dia berbuat demikian kerana tidak mahu menanggung dosa hanya kerana ‘content’ di media sosial.

Dia juga memohon kepada Allah supaya mengampuni dosa-dosa sesiapa saja yang melakukan tindakan yang tidak sengaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aisha Retno Pecah Rekod Markah Big Stage!

Aisha Retno menjadi sebutan ramai setelah berjaya membuat persembahan dengan sangat cemerlang pada konsert suku akhir Big Stage 2022.

Membawakan lagu Bengawan Solo, Aisha bukan sahaja telah membuat barisan juri tetap, Dato Sri Siti Nurhaliza dan Ajai berdiri memberi tepukan gemuruh (standing ovation) buat pertama kali malah mendapat markah tertinggi daripada mereka sekaligus mencatat sejarah baharu sepanjang penganjuran Big Stage.

Menurut Ajai, kreativiti Aisha membawakan lagu tersebut wajar diberikan pujian kerana tidak ramai penyanyi berjaya membuat persembahan dengan vokal seumpama itu dengan baik.

Jika penonton tengok teliti persembahan dia, transformasi dia memang hebat. Bermula dengan major dan kamu minor kan dia kamu memang pendengar yang hebat. Siapa yang tahu bukan mudah untuk buat ini. Bukan mudah untuk kamu tukarkan daripada note major selepas itu pergi ke minor. Kamu memang mempunyai kamu penyanyi sarkas lah (hebat)” puji Ajai

Tambah Siti pula, dia hampir menangis ketika mendengar nyanyian Aisha di saat-saat akhir kerana begitu menghayati persembahan tersebut. Malah, penyanyi kesayangan ramai itu turut berkata Aisha pasti akan menjuarai Big Stage musim kali ini sekiranya konsert minggu keenam merupakan peringkat akhir.

“Aisha, tahniah, tahniah dan tahniah. Saya nak tengok macam ini lah generasi muda kita yang bijak, yang rajin, yang tahu apa yang dia nak. Susunan lagu ini saya betul-betul macam tabik sangat. Ini adalah susunan yang sangat cantik dan kita semua terpukau. Saya dengar dan yang akhir sekali itu saya nak menangis. Memang hebatlah!” kata Siti

Untuk rekod, Aisha mendapat markah keseluruhan juri sebanyak 97% .Manakala mengikut penjurian atas talian, Aisha di kedudukan yang ketiga dengan jumlah peratusan sebanyak 13.32% di belakang Danial Chuer.  Dalam perkembangan lain, Syafiq Abdillah dan Megat Rahim telah diumumkan tersingkir. Selain Aisha dan Danial, empat baki peserta Big Stage 2022 yang akan mara ke pusingan separuh akhir adalah Tegar Septian , Yazmin Aziz, Ajoi Zainal dan Elica Paujin.


‘Berjuta Kali Dah Kahwin’- Diana Danielle Ulas Pengalaman Berkahwin Dalam Lakonan

Pelakon veteran  jelita tanah air, Diana Danielle baru ini memuatnaik beberapa foto disebalik tabir drama She Was Pretty di Instagram nya.

Aktres ini mengulas tentang pengalamannya melakonkan adegan perkahwinan bukan kerja yang mudah, kerana ia merupakan skala yang besar serta perlu melakonkan babak tersebut mengikut urutan.

Dalam penulisannya di Instagram, meski semasa berlatih berlakon untuk adegan perkahwinan tidak lari dari rasa (cringe) namun demi menghasilkan sebuah cerita yang terbaik sebagai seorang pelakon rasa tersebut perlu diharunginya.

“Sebenarnya babak perkahwinan adalah MENYAKITKAN.

Skala dia besar, masa untuk siapkan satu urutan tu sehari semalam.

Berjuta kali dah kahwin sepanjang jadi pelakon ni, rupa pun macam main kahwin-kahwin masa kecil-kecil kat kampung.

Bila beraksi, amboi tenung macam cinta mati lah konon. Bila berlatih perasaan memasing ‘cringenyaaa’ tapi demi sebuah cerita kita harungi jua

sedikit di sebalik tabir untuk #shewaspretty @viumalaysia” dedahnya

Foto disebalik tabir yang dikongsikan Diana buat peminat tertarik dan terhibur apatah lagi menerusi gambar tersebut ramai peminat aktres ini memberi komen cukup menarik.

“Nampak jelas kecringeringannya di situ, tak sabar nak tengok”

“Ni yang versi Melayu, drama korea sama tajuk ke?”

“Itulah. Selalu fikir tahan betul dia orang ni tak tergelak ke apa.”

“Penuh dengan gelak je… Mesti banyak kali ‘take’ tu” komen mereka

Selain itu, ada juga yang bertanya bila drama tersebut akan bersiaran. Menurut Diana drama bersiri adaptasi dari drama Korea ini akan mula bersiaran pada pertengahan tahun ini nanti.

“InsyaAllah pertengahan tahun ni” jawab Diana

Sekadar info, drama Korea She Was Pretty yang popular pada tahun 2015 ini, kini dihasilkan semula dalam versi Malaysia dan disiarkan menerusi penstriman dalam talian terkenal Viu Malaysia.

Antara pelakon yang membintangi drama ini adalah Diana Danielle, Aiman Hakim Ridza, dan ramai lagi barisan selebriti terkenal lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Satu Tanggungjawab Yang Sangat Besar’ – Ashraf Muslim Titip Pesanan Buat YB Dun Larkin

Pelakon kacak, Ashraf Muslim memuatnaik ucapan tahniah buat rakannya Mohd Hairi yang kini bergelar YB setelah berjaya menjadi Ahli Undangan Dewan Negeri (ADUN) bagi kawasan Larkin, Johor Bahru.

Ashraf yang juga terlibat sama dalam membantu rakannya bertanding dalam pilihan Raya Negeri (PRN), menitipkan pesanan agar menjalankan tugas serta tanggungjawab sebaik mungkin apatah lagi ia bukan satu tugas yang mudah.

“Alhamdulillah.. Hanya kata-kata syukur kepada Allah kerana diberikan kejayaan kepada sahabatku @im_hairi . Tanggungjawab sebagai YB bukan lah mudah malah ia satu tanggungjawab yang sangat besar.

Jaga iman, berikan kasih sayang dan uruskan dengan penuh adil dan baik. InsyaAllah segalanya akan dinawa rahmat Allah SWT.

Tahniah sekali lagi YB Mohd Hairi bin Mad Shah dan selamat berkhidmat untuk rakyat Johor.” Tulisnya

Sekadar info, Mohd Hairi Mad Shah yang merupakan calon dari Barisan Nasional dan Ketua Pemuda UMNO Johor ini telah berjaya merebut kerusi DUN Larkin dengan jumlah undian sebanyak 16,053 meninggalkan pesaing yang lain.


Peminat Puji Pelakon Rebel Wilson Makin Cantik Dan Bergaya

Pelakon filem popular Pitch Perfect, Rebel Wilson kini tampil semakin bergaya dan menawan setelah berjaya menurunkan berat badannya lebih kurang dua tahun lalu menerusi penjagaan pemakanan, latihan serta senaman yang dilakukannya.

Menerusi muatnaik terkini Rebel di Instagram nya, pelakon tampil anggun dan menawan dengan mengenakan gaun tulle hitam dari Giambattista Valli semasa menghadiri British Academy Film Awards (BAFTA) 2022 sebagai pengacara baru ini.

A post shared by Rebel Wilson (@rebelwilson)

Melihat penampilan terkini aktres berbakat ini sebagai pengacara di British Academy Film Awards (BAFTA) 2022, memukau pandangan mata ramai peminatnya di media sosial.

“Anda nampak sangat cantik dalam gaun ini” komen mereka

Memang makin langsing dan cantik Rebel sekarang ini.


Netizen Bongkar Lokasi Pantai Paling ‘Best’ Berlibur Di Sekitar Kuantan

Tular di media sosial bila mana pemilik akaun Twitter Izuddin Helmi memuatnaik tangkap layar peta Kuantan, Pahang sambil menyenaraikan beberapa lokasi pantai yang ada berdasarkan pemerhatiannya mendapat perhatian ramai.

Menerusi hantaran Izuddin di Twitter, pemilik media sosial ini mendapati terdapat lebih kurang tujuh pantai di sekitar Kuantan. Antaranya pantai Cherating, pantai Beserah, pantai Batu Hitam, pantai Teluk Cempedak, pantai Kempedang, pantai Sepat dan pantai Balok.

“Pantai Kuantan dari pemerhatian saya” ciapnya

Melihat perkongsian Izuddin di Twitter, ramai pengguna media sosial yang lain turut berkongsi beberapa lokasi pantai yang kurang diketahui orang ramai di sekitar Kuantan dan menarik untuk dikunjungi bersama keluarga mahupun kawan-kawan.

“Pantai Sungai Ular ‘the best’ orang tak tahu” ciap mereka

“Cherating, Balok, Batu Hitam, Pelindung, Teluk Cempedak, Teluk Sisek, Gelora, Anak Air, Kempadang, Cempaka, Sepat”

“Tertinggal pantai Anak Air dan pantai Chempaka” ciap mereka lagi

Lepas ini nak berlibur sambil mencuci mata dengan pemandangan pantai nan indah, boleh cuba teroka lokasi pantai yang ada di sekitar Kuantan, Pahang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


HONOR Bakal Lancarkan Telefon Pintar Baharu & Pertamanya di Malaysia?

Selepas membawa pulang 29 anugerah di pameran Mobile World Congress (MWC) Barcelona 2022 baru-baru ini, HONOR telah menjadi tajuk utama media antarabangsa yang melaporkan mengenai teknologi tercanggihnya, termasuk telefon pintar paparan LTPO pertama di dunia yang didatangi Modulasi Lebar Nadi (PWM) serta fungsi AI Privacy Call.
HONOR sedang meningkat ke tahap tinggi di skala global, dengan bahagian pasaran yang terus melonjak selepas lantunan berbentuk ‘V’ di China.

Berdasarkan laporan analisis daripada Counterpoint, HONOR telah meningkatkan bahagian pasarannya lebih dua kali ganda berbanding setahun lalu untuk menjadi OEM kedua terbesar China buat kali pertama selepas menjadi jenama bebas.

Susulan kejayaan pelancaran di MWC, laporan media tempatan mendedahkan HONOR Malaysia sudah bersedia untuk memasarkan satu siri peranti baharu di Malaysia. Ini akan menjadi pelancaran pertama HONOR Malaysia pada tahun 2022 dan juga pelancaran kedua HONOR Malaysia sejak bebas.

Sumber turut mengesahkan peranti baharu tersebut akan dihadiri dengan paparan kadar segar semula 120Hz dan pengecasan pantas HONOR SuperCharge 66W, seterusnya menimbulkan spekulasi peranti ini mungkin adalah model daripada siri ‘Essential’ HONOR. Peminat siri HONOR ini pasti teruja dan tidak sabar menanti kehadiran telefon pintar tersebut di Malaysia.

Pengumuman rasmi daripada HONOR mengenai pelancaran peranti tersebut berserta beberapa maklumat mengenainya akan sekali lagi menjadi tajuk utama media tempatan. Untuk kemas kini mengenai peranti ini, terus bersama mereka dengan mengikuti laman web rasmi HONOR dan Facebook HONOR Malaysia.


Get Well Soon! Vivy Yusof Kongsi Pengalaman Berhadapan COVID-19

Usahawan selebriti terkenal, Datin Vivy Yusof berkongsi khabar kurang gembira apabila dirinya telah disahkan positif COVID-19.

Menerusi hantaran di Instagram, Vivy atau nama sebenarnya Vivy Sofinas Yusof memaklumkan tekaknya berasa gatal pada waktu malam namun dia tidak menyangka ia merupakan tanda dijangkiti wabak berkenaan.

A post shared by Vivy Yusof (@vivyyusof)

Ini kerana menurut Vivy, dia telah menjalani ujian swab COVID-19 setiap hari sebelum keluar daripada rumah dan keputusannya adalah negatif. Bagaimanapun, ujian seterusnya telah mengesahkan dirinya dijangkiti COVID-19.

“Ia bermula setelah tekak saya mula berasa gatal pada malam kejadian. Hrmm, saya terfikir, adakah ini COVID? Tak mungkin, kerana pagi tai saya dah jalani ujian RTK sebelum keluar dari rumah (saya lakukan ini setiap hari) dan ia adalah negatif

“Saya jalani ujian hanya untuk dapatkan kepastian, dan ternyata ia adalah benar, dua garisan. Garisan tersebut agak pudar, jadi saya jalani ujian yang sama sebanyak dua kali. Hanya untuk dapatkan kepastian”

Susulan itu, pemilik jenama dUCk ini segera membersihkan diri dan memakai pelitup muka bagi mengelakkan jangkitan kepada keluarganya. Malah, Vivy turut berpesan kepada mereka untuk melakukan pemeriksaan dan mengemaskini status MySejahtera mereka.

Disebalik perasaannya yang bercampur baur ketika itu, keesokan harinya dedah Vivy, dia mula mengalami beberapa simptom wabak berkenaan. Selain tonsilnya membengkak, batuk dan sakit tekak, Vivy turut mengalami sakit kepala yang teruk sehingga tidak mampu melihat skrin telefon bimbitnya.

“Keesokan harinya, kesemua simptom hadir – tonsil bengkak, batuk, sakit tekak, sakit kepala. Sakit kepala yang sangat teruk sampai saya tidak boleh membaca, menonton sebarang rancangan dan langsung tidak mampu melihat telefon bimbit saya. Ia terasa seperti ada ssesorang sedang meramas kepala saya sehingga pecah.

“Saya jarang jatuh sakit dan ini seakan satu kejutan kepada saya. Saya sudah divaksin dan menerima dos penggalak! Tidak boleh bayangkan betapa teruknya ia sekiranya saya tidak mengambil langkah pencegahan tersebut.” katanya

Di kesempatan itu, Vivy berterima kasih atas titipan doa, mesej serta hadiah yang dikirimkan kepadanya dan meluahkan rasa teruja untuk kembali aktif.

Sekadar info, Vivy berkahwin dengan Dato’ Fadzaruddin Shah pada Julai 2012. Hasil perkahwinan, pasangan ini dikurniakan empat orang cahayamata, Daniel Azim Shah,9,Mariam Iman Shah, 7, Sarah Ilham Shah, 4 dan Idris Ali Shah, 5 bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


TV Al-Hijrah Dikecam Gara-Gara Jemput Kak Long 7E Sebagai Tetamu

Tindakan stesen televisyen Al-Hijrah menjemput seorang wanita yang dikenali sebagai Kak Long 7E telah mencetuskan kecaman dikalangan netizen.

Ia berikutan pendakwah bebas, Pencetus Ummah (PU) Amin memuatnaik gambar nya bersama wanita tersebut dipercayai menjayakan sebuah program terbitan rancangan itu. Bagaimanapun, PU Amin telah memadam hantaran tersebut kerana mendapat pelbagai kecaman daripada orang ramai.

Rata-rata daripada mereka meluahkan rasa tidak puas hati dengan tindakan TV Al-Hijrah kerana menjemput wanita tersebut sebagai tetamu dan tidak menolak ia seperti mencari publisiti. Malah, ada diantara mereka memberi saranan lebih baik menjemput pekerja-pekerja 7-Eleven yang terbabit dalam isu tersebut untuk ditemubual.

Terdahulu, tular di media sosial mengenai sebuah video memperlihatkan wanita berkenaan dilihat sedang mengamuk gara-gara anak lelakinya dituduh mencuri di sebuah kedai serbaneka, 7-Eleven di Paka, Terengganu.

Bagaimanapun, wanita itu sekali lagi membuat siaran langsung di Facebook rasminya dengan membuat permohonan maaf kepada kakitangan di kedai serbaneka terlibat dan turut menyesali dengan tindakannya.


“Kurangkan Kebergantungan Kepada Ujian RT-PCR”- Khairy Jamaluddin

Menteri Kesihatan Malaysia, Khairy Jamaluddin baru ini mengulas isu berkaitan ujian PCR dan RTK di media sosialnya. Video ulasan Menteri Kesihatan itu kemudian dimuatnaik di Instagram rasmi Kementerian Kesihatan Malaysia.

Menerusi ulasan Khairy, Menteri Kesihatan ini menyarankan agar orang awam tidak terlalu bergantung melakukan ujian PCR sebaliknya memesan agar orang ramai melakukan pemeriksaan jangkitan Covid menerusi penggunaan kit ujian RTK sahaja.

Menurut Khairy, ujian RTK sudah memadai untuk mengesan jangkitan virus tambahan lagi kit ujian tersebut lebih murah, banyak di pasaran serta tidak mengambil masa yang lama untuk mendapatkan hasil keputusan. Manakala ujian PCR lebih mahal, hasil keputusan lebih sensitif.

A post shared by Kementerian Kesihatan Malaysia (@kementeriankesihatanmalaysia)

“Apabila kita mula fasa peralihan ke endemik, kita perlu kurangkan kebergantungan kepada ujian RT-PCR dan lebih kepada ujian RTK-Antigen.

Ini kerana pertama sekali PCR lebih mahal, manakala ujian RTK lebih murah dan mudah untuk didapati di pasaran.

Lagi pun mengikut pakar RTK memadai mengesan kes positif yang efektif atau mempunyai tahap kebolehjangkitan yang tinggi, berbanding PCR yang sangat sensitif sampai orang yang dah pulih pun masih lagi positif bila dia ambil ujian RT-PCR.

Keduanya keputusan PCR ini tidak pantas, tidak cepat macam ujian RTK-Antigen test kit yang kita tunggu 15 minit saja dan kita tahu sama ada kita positif dan dijangkiti tidak perlu tunggu 24 hingga 48 jam untuk tahu kita positif atau tidak” ujarnya

Dalam pada itu, Khairy juga mengatakan kualiti bagi kit ujian RTK yang ada di pasaran akan terus dipantau oleh pihak berkuasa peranti perubatan (MDA) di bawah Kementerian Kesihatan Malaysia dan sekaligus bertindak terhadap mana-mana kit ujian yang mengeluarkan keputusan kurang tepat.

Melihat video ulasan Menteri Kesihatan yang dimuatnaik di Instagram Kementerian Kesihatan Malaysia itu, ramai pengguna media sosial memberi komen dan pandangan masing-masing dan rata-rata ramai bangkitkan soal harga ujian PCR dan RTK.

“Masalah pula ada sesetengah farmasi naik kan balik harga RTK tester.. Dari RM7 ke RM10 kadang sampai RM15”

“Ada sesetengah syarikat nak keputusan PCR. Keputusan makmal. Sebab itu kena buat PCR. KKM tolong turunkan sikit harga PCR”

“PCR lebih tepat. Cuma kena turunkan harga” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ibu Masih Terlantar Sakit, Ryan Deedat Jadi Wakil Hadiri Majlis Graduasi Arwah Adik Bongsu

Penyanyi Ryan Deedat akui berasa sedih selepas menjadi wakil kepada adiknya, Allahyarhamah Sharifah Nur Intan Sheifeeka dalam majlis graduasi anjuran Universiti SEGI.

Disebalik memendam rasa hiba, Ryan berasa bangga kerana arwah adiknya berjaya menamatkan pelajaran dengan cemerlang dan memperoleh ijazah kelas pertama. Lebih mengharukan, usai tamat majlis tersebut, Ryan menunjukkan sijil yang diperolehi Sheifeeka kepada ibunya, Tengku Hanasiah Tengku Zainal Mulok,66.

“I came here to collect on behalf of you

Dalam perkembangan lain, pada malam Ahad, Ryan memaklumkan bahawa ibunya berada dalam keadaan nazak selepas terdapat beberapa pihak yang bertanyakan perihal insan istimewa buat pelantun Tempuh itu.

“Pada yang tanya keadaan mak saya, sebenarnya mak saya tengah nazak sekarang, terima kasih pada semua yang buat bacaan yasin untuk mak saya” dedahya

Susulan itu, Ryan turut berhadapan dengan detik cemas selepas kediaman mereka terputus bekalan elektrik dan membuatkannya berasa risau dengan keadaan ibu yang bergantung kepada mesin pernafasan. Bagaimanapun, menurut Ryan keadaan kembali terkawal tidak lama kemudian.

Sebelum ini, Ryan memaklumkan ibunya telah diserang strok pada Februari tahun lalu. Tidak lama kemudian, keluarganya dikejutkan dengan pemergian Sheifeeka yang meninggal dunia akibat kanser otak pada 25 Julai 2021.


“Herlok Semua Anak Sis” – Azah Aziz Sambut Hari Lahir Anak Lelakinya, Ramai Peminat ‘Cair’

Pelakon popular era 90an, Norazah Aziz atau lebih mesra di kenali sebagai Azah Aziz memuatnaik foto serta video di Instagram nya itu memaparkan kemeriahan keluarga kecil pelakon tersebut yang meraikan ulang tahun kelahiran anak lelaki bongsunya semalam.

Dalam muatnaik yang dikongsikan, pelakon veteran yang juga merupakan finalis Dewi Remaja tahun 1987 dan 1988 ini turut menitipkan ucapan istimewa untuk anak kesayangannya itu menerusi penulisannya di Instagram.

“Selamat hari lahir ke-16 kepada Justin. Betapa masa berlalu, tiada lagi anak kecil tapi kamu sentiasa anak kecil di hati ibu. Sayang kamu” tulisnya

Melihat foto serta video yang dikongsikan oleh Azah di media sosialnya, ramai pengguna media sosial menitipkan ucapan hari lahir buat anak bongsu aktres tersebut dan ada juga yang memuji wajah ketampanan anak-anaknya.

“Herlok semua anak akak ni. Selamat hari lahir Justin!”

“Selamat hari lahir Justin. Yang paling kacak antara abangnya”

“Ini betul-betul muka kak Azah. Selamat hari lahir Justin”

Sekadar info, Azah Aziz yang kini menetap di Motreal, Kanada ini mendirikan rumah tangga bersama suami tercinta Daud Leroy Abdullah pada 7 Januari 1995 dan dikurniakan tiga orang anak lelaki yang kacak, Aaron, 26, Brian, 19, dan Justin 16 tahun.


Memang ‘Compact’! Pandangan Kali Pertama Samsung The Freestyle Setelah ‘Unboxing’

Pada awalnya, saya merasakan tidak banyak boleh dibincangkan tentang mana-mana projektor di pasaran. Walau bagaimanapun, setelah melihat projektor The Freestyle dari Samsung, saya terpegun dengan betapa ringkas dan padatnya. Ia kelihatan seperti lampu kecil di bilik tidur dan memang mudah untuk diletakkan di mana-mana.

Nak tahu harga? boleh semak artikel di bawah.

Prejektor Mudah Alih Samsung ‘The Freestyle’ Kini Boleh Didapati di Malaysia, Harganya?

Memandangkan ini adalah artikel pandangan pertama, ini bukan ulasan penuh, dan kami masih belum menggunakan sepenuhnya.

Pertama kali memegang Freestyle, kami dapat rasakan ia salah satu projektor dengan reka bentuk, ciri dan aksesori yang agak berbeza daripada projektor lain di pasaran. Difahamkan, ia turut memiliki ciri pintar seperti auto-frame alignment (penjajaran bingkai automatik), fokus auto imej dan sambungan mudah. Tetapi itu bukanlah menjadikannya ia begitu unik.

Setakat ini, kami tidak pernah melihat projektor dilancarkan atau dijual di pasaran yang mempunyai aksesori seperti projektor Freestyle. Projektor Freestyle ini bukan sahaja nampak cool, malah reka bentuk nya ini juga membantu kita menggunakannya dengan lebih berkesan.

Jika digantung pada dinding ia seolah-olah seperti kamera keselamatan atau sebagai lampu hiasan. Jelas sekali, apabila memasang Freestyle dengan aksesori pelekap ini, ia kelihatan seperti kamera keselamatan yang besar atau lampu hiasan bilik pameran. Projektor mudah alih Freestyle daripada Samsung ini menampilkan reka bentuk silinder, gaya yang agak tipikal untuk kebanyakan projektor dalam kategori ini. Dengan pilihan satu warna iaitu putih, ia berdiameter 3.66″ dan ketinggian 6.13″. Ia dilengkapi dengan pendiri yang boleh dipusingkan 180 darjah bagi memudahkan anda memancarkan cahaya ke dinding.

Terdapat hanya dua port pada Freestyle iaitu USB-C untuk kuasa dan HDMI Mikro untuk menyambungkan pemain media atau malah konsol permainan anda. Terdapat juga suis senyap mikrofon untuk mematikan arahan suara jika anda mahu. Kabel kuasa yang disertakan kelihatan hampir sama seperti yang anda perolehi dengan telefon pintar anda, cuma kepalanya disesuaikan untuk sisi projektor yang membantu memastikan kabel sejajar secara mendatar dengan sisi projektor.

Terdapat lubang halus yang sekata di sekeliling bahagian atas dan bawah unit, untuk pengudaraan dan bunyi. Bahagian hadapan projektor, anda boleh lihat lensanya, juga mempunyai butang sentuh untuk kuasa, kelantangan dan casting. Bahagian belakang projektor mempunyai satu lagi set lubang halus dalam orientasi bulat dan anda boleh melihat woofer di bawahnya.

Alat kawalan jauh yang disertakan agak kecil dan padat juga. Anda akan menemui kawalan biasa padanya, termasuk kuasa, pelarasan suara, dan sebagainya. Beberapa butang tambahan pada alat kawalan jauh iaitu akses mudah ke Netflix dan Prime Video. Selain itu, alat kawalan jauh dicas semula melalui USB-C supaya anda tidak perlu bimbang tentang menukar bateri di dalamnya.

Satu lagi ciri menarik ialah penutup kanta keruh itu sendiri. Projektor mempunyai mod ambien dengan warna dan juga pemandangan yang berbeza. Apabila penutup lensa diletakkan pada projektor, ia menambahkan sedikit suasana menarik pada bilik. Selain itu, terdapat beberapa jenis ambien yang menyeronokkan yang boleh anda mainkan untuk parti atau semasa anda mendengar muzik dengannya .

Itu sahaja yang kami boleh kongsikan pandangan kali pertama dengan The Freestyle dari Samsung. Kami akan kongsikan pengalaman menggunakannya dalam artikel review penuh dari Murai MY tidak lama lagi ya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nordiana Tunaikan Umrah, Rakan Artis & Peminat Titip Doa

Dalam pada artikel ini ditulis penyanyi jelita dan berbakat, Siti Nordiana atau lebih mesra di sapa Nana kini telah berangkat ke tanah suci bersama anak lelakinya Mohd Rayyan Nakhaie dan mengerjakan ibadah umrah.

Menerusi muatnaik Nana di Instagram nya semalam, penyanyi ini berkongsi berita keberangkatannya ke Mekah bagi menunaikan ibadah umrah.

Pelatun lagu Angkara ini memohon agar orang ramai mendoakan diri dan anaknya mendapat umrah yang mabrur dan dipermudahkan urusan ketika di sana. Dalam pada masa yang sama, Nana juga memohon maaf jika ada melakukan silapan kepada sesiapa.

InsyaAllah Nana dan Rayyan akan berangkat mengerjakan Umrah.

Doakan kami mendapat umrah yang mabrur dan dipermudahkan segalanya..

Ampun maaf kalau ada salah dan silap dari kami” tulisnya

Muatnaik penyanyi tersebut mendapat banyak respon dan komen dari rakan artis, kenalan rapat dan peminatnya, rata-rata mereka mendoakan agar urusan ibadah umrah selebriti tersebut dipermudahkan urusan sepanjang menunaikan umrah.

“Alhamdulillah.. Semoga dipermudahkan urusan dan beroleh kemanisan suci” kata Fedtri Yahya

“Semoga Allah permudahkan segalanya.. Yang baik-baik semoga semuanya mudah @sitinordiana” komen Shuib

“Amin amin. Moga Allah permudahkan segala urusan ibadah umrah kak Nana dan Rayyan. Moga mendapat umrah mabrur amin”

“Moga dikurniakan kesihatan yang baik dan dimudahkan urusan untuk beribadah” komen peminat

Semoga Siti Nordiana dan Rayyan memperoleh ibadah umrah yang mabrur di tanah suci.


Busana Dipakai Miss World Malaysia 2021 Raih Perhatian Dan Pujian Netizen

Doktor Lavanya Sivaji yang dimahkotakan sebagai Miss World Malaysia 2021, mengenakan busana ala kebaya peplum bagi penilaian dalaman (indoor judging) untuk pertandingan Miss World mencuri tumpuan ramai.

Doktor cantik ini memuatnaik foto dirinya menggayakan busana eksklusif hasil rekaan Amazè, bagi sesi penilaian dalaman Miss World pada hari ini menjadi perhatian di media sosial.

Dalam muatnaik tersebut, Lavanya mengucapkan terima kasih kepada pereka fesyen jenama Amazè kerana menghasilkan busana cantik tersebut untuknya.

“Selesai penilaian dalaman saya untuk Miss World hari ini. Dan ia sememangnya pengalaman yang tidak dapat dilupakan, bercakap dengan orang yang hebat. Miss World finals berlangsung lagi 2 hari !

Terima kasih kerana reka busana cantik ini untuk penilaian dalaman saya @amaze_official_” tulis Lavanya

Mengintip di media sosial Amazè pula, busana yang dihasilkan untuk ratu cantik ini mengetengahkan konsep klasik kontemporari dan menampilkan rekaan ala kebaya peplum untuk baju dan dipadankan dengan seluar ketat dengan fabrik yang sama.

Bukan itu saja, untuk menyerikan lagi penampilan Dr. Lavanya, busana tersebut diserikan bersama aksesori kerongsang serta kasut dengan rekaan sedondon.

Melihat foto yang dimuatnaik Ratu Cantik Malaysia ini di media sosialnya, ramai pengguna media sosial memuji rekaan busana yang dipakai Dr. Lavanya cantik.

“Saya kagum dengan busana direka cantik ini”

“Busana ini! Anda boleh ratu! Semoga berjaya!”

Sekadar info, acara ratu cantik berprestij tersebut sebelum ini terpaksa menangguhkan pentas akhir pertandingan tersebut kerana terdpat penularan Covid-19 dikalangan peserta dan kru organisasi Miss World. Kini pertandingan tersebut bakal menyaksikan pentas akhir pada 16 Mac ini yang berlangsung di Puerto Rico.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Selebriti Bollywood Yang Pernah Membintangi Filem Hollywood

Pelakon Bollywood Ali Bhatt kini menjadi tumpuan! Filemnya yang baru dikeluarkan Gangubai Kathiawadi telah mendapat sambutan yang begitu menggalakkan di pawagam dan mendapat banyak pujian dari netizen. Kini, Alia Bhatt bersedia untuk menajdi salah seorang selebriti bollywood yang berjaya membawakan watak dalam filem Hollywood. Jadualnya sekarang juga sangat padat!

Menurut NDTV, Alia Bhatt sudah bersedia untuk memulakan kariernya di Hollywood dalam filem yang berjudul Heart Of Stone. Filem ini dibintangi oleh nama-nama besar lain seperti Gal Gadot dan Jamie Dornan.

Pada awal Mac lalu, Alia Bhatt telah memuat naik gambar yang di screenshot yang mengumumkan tentang lakonannya bersama pelakon Gal Gadot dalam filem tersebut. Pengumuman ini telah disambut baik oleh selebriti Bollywood dan mereka mengucapkan tahniah kepada pelakon yang kini berusia 28 tahun.

Selain Alia Bhatt, bintang Bollywood seperti Priyanka Chopra, Aishwarya Rai Bachchan, Anil Kapoor dan ramai lagi pernah membintangi filem Hollywood. Jom kita tengok siapa lagi!

Deepika Padukone yang memulakan kariernya di Hollywood dalam sebuah filem aksi pada tahun 2017 yang berjudul XXX: Return of Xander Cage bersama pelakon hebat Van Diesel. Tidak lama lagi, Deepika Padukone akan membintangi  filem Hollywood keduanya yang bergenre komedi romantis dibawah naungan STXfilms.

Priyanka Chopra yang mula membintangi filem Hollywood pada tahun 2015 dengan siri thriller Quantico. Dia kemudiannya membintangi Baywatch bersama Dwayne Johnson dan Zac Afron.

Isteri kepada Nick Jonas ini turut membintangi Isn’t It Romantic yang digandingkan bersama Liam Hemsworth, Rebel Wilson dan Adam Devine. Priyanka Chopra juga pernah membintangi projek Hollywood seperti Text For You, Citadel dan The Matrix Resurrections.

Amitabh Bachchan merupakan sebagai salah seorang pelakon yang paling berpengaruh dalam sejarah perfileman Bollywood. Pada tahun 1970-an sehingga 1980-an, beliau adalah antara pelakon yang paling dominan di Bollywood.

Terdapat banyak filem yang dibintangi oleh bapa mertua kepada pelakon jelita, Aishwarya Rai ini sejak penampilan sulungnya yang bermula pada tahun 1969 lagi. Amitabh Bachchan juga pernah menjadi sebahagian daripada filem lagenda Hollywood, The Great Gatsby yang bergandingan bersama Leonardo Dicaprio.

Aishwarya Rai merupakan salah seorang pelakon Bollywood yang sangat terkenal dan pemenang dalam pertandingan Miss World 1994. Isteri kepada Abishek Bachchan ini juga ialah salah seorang selebriti yang paling popular dan paling berpengaruh menerusi kerjaya dalam lakonannya yang sangat cemerlang bukan sahaja di Bollywood bahkan juga di Hollywood.

Bright and Prejudice, Mistress of Spices, Provoked: True Story, The pink Panther 2 dan The Last Legion merupakan beberapa projek Hollywood yang dibintangi oleh Aisywarya Rai. Hebat bukan?

Anil Kapoor merupakan pelakon Bollywood yang juga pernah membintangi filem antarabangsa. Dalam kerjayanya yang menjangkau lebih 40 tahun sebagai pelakon dan penerbit, Anil Kapoor telah berjaya membuktikan kemahiran lakonannya dan popularitinya yang sangat luar biasa.

Anil Kapoor telah membintangi beberapa filem Hollywood seperti Slumdog Millionare, Mission Impossible – Ghost Protocol. dalam Mission impossible, dia bergandingan bersama Tom Cruise, Jeremy Renner dan Simon Pegg.

Itulah antara beberapa selebriti Bollywood yang berjaya memasuki pasaran Hollywood dalam kerjaya lakonan mereka. Terdapat banyak lagi nama-nama lain yang bersinar di Hollywood antaranya Om Puri, Tabu, Naseeruddin Shah, Anupam Kher dan ramai lagi. Jadi, yang mana satu artis kegemaran anda?


Tangguh Tayangan Episod Bersama Kak Long 7E, TV Al-Hijrah Ambil Maklum Teguran Netizen

Selepas tular isu rakaman program Trending yang menampilkan ‘Kak Long 7E‘ atau nama sebenarnya Wan Nor Baizura sebagai tetamu, pihak TV Al-Hijrah membuat keputusan untuk menangguhkan sementara tayangan episod tersebut.

Menerusi sebuah kenyataan, stesen televisysen itu menghargai dan mengambil maklum akan teguran daripada orang ramai serta berterima kasih atas pandangan yang diberikan.

“TV AlHijrah juga mengambil kira kegelisahan yang tercetus dan mengambil keputusan untuk menangguhkan penyiaran episod
tersebut.

“TV AlHijrah mengucapkan terima kasih atas maklum balas serta teguran penonton dan sentiasa berusaha untuk meningkatkan mutu kandungan kami agar lebih member manfaat kepada
rakyat Malaysia.” jelas kenyataan tersebut

Di kesempatan itu, Al-Hijrah menjelaskan bahawa program tersebut turut disertai Ustazah Isfadiah Mohd Dasuki sebagai panel yang ditugaskan menitipkan nasihat dan dorongan buat Baiziura untuk menjadi individu yang lebih baik pada masa akan datang.

“Kehadiran ‘Kak Long 7E’ di studio juga disertai oleh Ustazah Isfadiah Mod Dasuki sebagai panelis yang mengambil peranan memberi tausiyah, teguran serta pengajaran kepada ‘Kak Long 7E’ agar lebih peka dan bertanggungjawab sebelum berkongsi apa sahaja isu di mana-mana platform khususnya di media sosial.” katanya

Terdahulu, Murai.my melaporkan Al-Hijrah menerima pelbagai kecaman daripada orang ramai selepas tular foto Baizura bersama Pencetus Ummah (PU) Amin dan Isfadiah dipercayai menjayakan program tersebut. Bagaimanapun, foto yang dimuatnaik oleh PU Amin itu telah dipadam dari akaunnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kak Long 7E Buat Hal Lagi? Kali Ini Didakwa Hina OKU

Belum pun reda isu mengenai ‘Kak Long 7E’ yang dijemput sebagai tetamu dalam program terbitan Al-Hijrah, terbaru wanita tersebut dikatakan sekali lagi telah mencetuskan kontroversi.

Menerusi sebuah video yang tular di laman Facebook, Kak Long 7E atau nama sebenarnya Wan Nor Baizura dilihat telah mengajuk tingkah laku orang kelainan upaya yang dimuatnaik nya sebelum ini.

“Kak Long, sebenarnya Kak Long bukan nak viral pun. Kak Long tak tahu video itu boleh viral..

“Kak Long, minta maaflah..Jangan marah-marah” katanya sambil ketawa

Video yang berdurasi 30 saat itu bukan sahaja telah ditonton oleh ribuan penonton malah turut dihujani dengan pelbagai komen yang mengecam tindakannya. Malah, ada yang berpendapat bahawa Baizura masih belum insaf dengan kejadian sebelum ini berikutan memuatnaik video seperti itu.

“Biar muka tak lawa jangan perangai pun tak lawa juga

“Kat fb dia kemain sedih. B*bi!” komen mereka

Terdahulu, Murai.my melaporkan Al-Hijrah menerima pelbagai kecaman daripada orang ramai selepas tular foto Baizura bersama Pencetus Ummah (PU) Amin dan Isfadiah dipercayai menjayakan program tersebut. Bagaimanapun,  Al-Hijrah membuat keputusan untuk menangguhkan program itu buat seketika.


‘Nafas Tercungap Cungap’ – Elfira Loy Perasan Dah Tak Larat Kemas Rumah

Pelakon dan usahawan, Elfira Loy yang kini sedang sarat berbadan dua mendedahkan dirinya tidak larat untuk mengemas rumah di Insta-stories nya semalam.

Menerusi perkongsian Elfira di Instagram nya pelakon ini mendapati apabila melakukan sebarang pekerjaan, pernafasannya mula terganggu lalu menyebabkan dirinya tercungap dan memerlukan rehat yang lama untuk kembalikan pernafasannya kepada normal.

Tapi saya perasan sekarang dah tak larat (bukan badan tak larat)

Buat kerja sikit je kena rehat tu lama nak kasi nafas tu kembali kepada normal” dedahnya

Pelakon ini juga mengatakan dirinya kini mula mengalami rasa loya dengan kerap, walaupun sudah berada di fasa ketiga trimester kehamilannya. Dalam pada itu, Elfira juga meluahkan rasa tertekan kerana belum siap mengemas barang keperluan untuk bersalin.

“Lepas tu sekarang ada rasa nak muntah. Awal-awal tak loya, dah trimester ketiga barulah nak muntah-muntah.

Saya fikir sebab bayi dah banyak bergerak. Perut pun dah besar. Jadi nak pengsan.

Pastu ‘packing’ lah, ‘makeover’ lah semua tak siap lagi!! Tulah saya nak buat awal-awal, orang kata terlalu awal ‘chill’ lah. Hah sekarang, saya nak suruh orang tu kemaskan semua untuk saya.

Terdahulu, Elfira melakukan ujian pengesahan di sebuah pusat perubatan bagi mengesan dengan terperinci jantina anak keduanya dan dijangka pelakon ini bakal menimang cahaya mata perempuan tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Syukri Dikecam Gara-Gara Kongsi Tips Malam Pertama

Jutawan kosmetik Dato Seri Aliff Syukri sekali lagi menjadi tumpuan netizen apabila berkongsi tips malam pertama menerusi sebuah hantaran di Instagram.

Dalam video itu, Aliff dilihat tidak memakai baju dan hanya meletakkan tuala di lehernya sambil menunjukkan beberapa tips buat pasangan suami isteri.

Bertujuan untuk mempromosikan produk khas lelaki keluaran syarikatnya, tips yang diberikan oleh Aliff itu bagaimanapun menimbulkan rasa kurang senang dikalangan netizen.

A post shared by Aliff syukri kamarzaman (@aliffsyukriterlajaklaris)

Ia berikutan mereka khuatir hantaran itu akan dilihat oleh anak-anak serta pengikut Aliff yang berkemungkinan terdiri daripada remaja bawah umur selain terdapat beberapa aksinya seperti kurang sopan.

Bagaimanapun, segelintir pengikut usahawan itu memuji tindakan Aliff mempromosikan produk berkenaan kerana mampu memberi kesedaran kepada orang ramai mengenai kesihatan dalaman lelaki. Namun begitu, Aliff tidak memberikan sebarang respon terhadap kecaman mereka.


‘Ya Lawa Tapi Leher Tu’ – Gambar Profil Hannah Delisha Jadi Tumpuan Netizen

Tular di media sosial di mana gambar milik pelakon jelita Hannah Delisha, yang kini bergelar usahawan menjadi tumpuan dan bualan orang ramai di media sosial.

Foto terkini yang dimuatnaik oleh selebriti cantik ini diguna pakai sebagai gambar profilnya di Instagram, mendapat pelbagai respon dan reaksi dari orang ramai.

Ada yang memuji kecantikan semulajadi pelakon tersebut dan ada juga yang menegur Hannah kerana memuatnaik gambar yang menampakkan auratnya di media sosial.

“Ya lawa tapi leher tu nampak jadi tutup lah”

“Akak leher tu aurat perlahan-lahan tau tutup aurat” komen mereka

Sekadar info, Hannah Delisha kelihatan mula bertudung litup sejak dua tahun lalu dan penghijrahan selebriti berasal dari Singapura ini mendapat respon positif dan doa dari orang ramai.


‘Takkan Aku Nanti Dah Betul-Betul Tua Baru Nak Travel?’ – Rico Rinaldi

Siapa yang tidak kenal dengan pereka fesyen tanah air, Rico Rinaldi yang banyak menghasilkan rekaan busana yang terkini baik untuk wanita mahupun lelaki.

Tular di media sosial milik pereka fesyen ini, memuatnaik ciapan di akaun Twitter nya tentang percutian menarik perhatian pengguna media sosial.

Melihat ciapan Rico, pereka fesyen ini seolah-olah mencemburui kawan-kawan beliau yang ramai sedang bercuti di luar negara mahupun di dalam negara. Menurut Rico, beliau mempunyai wang untuk pergi bercuti cuma tiada masa untuk merealiasikan hasratnya itu.

“Semalam benda ni terlintas dalam fikiran. Sementara melihat media sosial aku di mana kebanyakan kawan aku tengah bercuti (walaupun dalam negara pun).

Aku berfikir, takkan aku nanti dah betul-betul tua baru nak melancong? Kemudian aku buka Maybank2U, sebenarnya aku ada duit apa yang aku perlu kan ‘sekarang’ masa.” Ciapnya

Melihat ciapan pereka fesyen tersebut di Twitter, ramai pengguna media sosial mula berkongsi pandangan mereka secara peribadi mengenai isu bercuti dan masa yang dibangkitkan oleh Rico dalam ciapannya itu.

“Sekuat mana kita bekerja untuk simpanan masa depan, sentiasalah agihkan sedikit wang untuk ‘self reward’ dan pergilah ke tempat yang ingin dilawati”

“Dari pemerhatian saya, sesetengah orang terlalu takut nak guna duit mereka, takut habis. Tapi masa muda ni lah nak melancong, makan dan beli apa yang kita nak.” Ciap warganet

“Ok lah tu. Kena cuba cari masa. Ada orang lain, masa tak ada. Duit pun tak ada.”

“Ada masa, celah-celah je pergi.. Macam aku, hari ni rancang esok gerak.”

“Masa sihat ni lah masa untuk melancong melihat negara luar, budaya, makanan. Duit boleh di cari tapi masa takkan kembali.” ciap mereka

Betul juga kata netizen ada duit dan tenaga, sesuai sangat nak pergi melancong cuma kena bijak mencari masa untuk berlibur.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ini Menakjubkan”- Komen Nabila Huda Melihat ‘Make Up’ DSV Macam Menyindir?

Tular di media sosial di mana pelakon veteran, Nabila Huda memberi komen tentang imej dan solekan artistik jutawan kosmetik terkenal Datuk Seri Vida di Instagram semalam.

Vida yang tampil dengan imej artistik semasa menghadiri program realiti Big Stage 2022 pada minggu keenam sebagai juri netizen, memuatnaik video disebalik tabir persiapannya sebelum menghadiri program berkenaan.

“Disebalik tabir Big Stage minggu 6” tulisnya

A post shared by Dato Seri Vida (@datoserivida)

Melihat video disebalik tabir itu, Nabila kemudiannya memuatnaik komen diruangan posting Instagram Vida dengan menyoalkan adakah rupa solekan tersebut idea dari jutawan kosmetik itu sendiri atau dari mekap artisnya.

Tambahan lagi, pelakon ini juga seolah-olah mempertikaikan sama ada imej artistik yang direka jutawan kosmetik itu benar-benar untuk muzik videonya atau tidak.

“Dato yang reka rupa ini ke? Atau idea dari mekap artis dato? Memang reka karakter ni untuk mv dato yang baru?

Mesti ada cerita disebalik rupa solekan ini.. Ceritalah pada kami kisah disebalik mekap ini.. Nak tau!! Ini menakjubkan sukar dipercayai mind blowing character!!” komen Nabila

Sekadar info, jutawan kosmetik sebelum ini mengatakan imej artistik yang dibawanya semasa menghadiri program Big Stage 2022 pada minggu keenam lalu adalah imej karakter untuk muzik video lagu barunya yang berjudul Ku Ikhlaskan yang dijangka keluar pada 20 Mac ini nanti.


Kak Long 7E Mohon Maaf Isu Sindir OKU, Mahu Berehat Seketika Dari Media Sosial

Susulan tular sebuah lagi video Kak Long 7E yang dikatakan telah menghina golongan kurang upaya (OKU), wanita tersebut tampil menjelaskan perkara yang sebenar.

Menerusi laman Facebook nya, Kak Long atau nama sebenarnya Wan Noor Baizura menegaskan bahawa dia tidak mempunyai sebarang niat untuk menghina OKU. Akui telah membuat video secara langsung, jelas Kak Long ketika itu niatnya hanya ingin bergurau dan tidak menyatakan nama mana-mana individu.

“Kaklong tau satu Malaysia benci Kaklong. Jadi setiap apa yang Kaklong buat, semuanya nampak salah. Kaklong faham, setiap apa yang Kaklong tulis, akan menjadi perhatian orang. Live Kaklong orang masuk, orang kecam, orang tunggu kita silap kat mana, orang akan kecam. Orang akan manipulasi supaya Kaklong nampak salah selamanya.

“Kaklong tiada niat lukakan hati OKU. Kaklong faham kesusahan hidup sebagai OKU, yang banyak bersabar, dalam meniti usia. Ujian orang OKU pada diri mereka dan famili mereka cukup besar. Kaklong doakan semoga hidup mereka dipermudahkan.” tulisnya

Lantaran itu, Kak Long memohon maaf atas apa yang terjadi dan membuat keputusan untuk berehat seketika daripada media sosial berikutan ingin muhasabah diri.

“Kaklong plan untuk kurangkan aktiviti di Media Sosial ini. Terlalu ramai orang negative. Terlalu ramai tunggu masa nak hentam kaklong.

“Kaklong nak berehat seketika. Korang, Kaklong doakan semoga sihat- sihat selalu.
Lupakanlah Kaklong. Kita bukan siapa- siapa.” katanya

Terdahulu, satu laporan polis telah dibuat oleh seorang wakil daripada OKU Sentral kerana ingin mempertahankan maruah OKU yang telah dihina menerusi video berkenaan. Menerusi artikel Murai.my sebelum ini, dalam sebuah video yang tular Kak Long dilihat telah mengajuk tingkah laku orang kelainan upaya.

“Kak Long, sebenarnya Kak Long bukan nak viral pun. Kak Long tak tahu video itu boleh viral..

“Kak Long, minta maaflah..Jangan marah-marah” katanya sambil ketawa

Video yang berdurasi 30 saat itu bukan sahaja telah ditonton oleh ribuan penonton malah turut dihujani dengan pelbagai komen yang mengecam tindakannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Setelah 15 Tahun! Nora Danish Dedah Drama Puteri Akan Kembali

Pelakon Nora Danish berkongsi khabar gembira buat peminat apabila drama bersiri, Puteri lakonannya sebelum ini akan kembali.

Setelah 15 tahun Puteri ditayangkan di TV3  Nora memuatnaik foto dirinya bersama dua orang lagi pelakon drama popular itu, Beego dan Kenchana Devi berserta tanda pagar #PuteriReunion. Menurut Nora, drama tersebut akan ditayangkan pada 3 Mei 2022 bersamaan sambutan hari raya Aidilfitri yang pertama.

“InsyaAllah siri Puteri akan bertemu anda pada 1 Syawal, 3hb Mei 2022 di TV3” tulis Nora

A post shared by Danish Nora (@noradanish)

Malah, berdasarkan kapsyen yang ditulis beberapa pelakon popular lain akan turut bersama mereka antaranya seperti Siti Fazurina, Intan Ladyana, Ruhainies dan Idris Khan.

Beberapa foto set penggambaran mereka juga telah dikongsi oleh Nora menerusi Instastory nya. Menjengah ke media sosial, rata-rata peminat siri ini menyatakan rasa teruja apabila mengetahui Puteri akan kembali.

Drama Puteri 2022 terbitan Padi Pictures merupakan arahan Amor Rizan dan Nor Aliah Lee sebagai penerbit drama tersebut.


Eina Azman Positif COVID-19 Buat Kali Kedua

Pelakon Datin Paduka Eina Azman memaklumkan dirinya telah disahkan positif Covid-19 buat kali kedua.

Menerusi sebuah hantaran di Insta-story, menurut Eina selain dirinya, kakak serta anak kembarnya, Arianna Aubrey dan Karl Kareef yang berusia lima tahun turut dijangkiti virus tersebut.

“Semalam, Eina dan keluarga semua buat ujian. Saya, kakak dan Aubrey serta Karl positif Covid-19. Semoga Covid kali ini kami dapat melaluinya dengan baik.” tulis Eina

Di kesempatan itu, Eina turut memohon mereka yang tergolong sebagai kontak rapat dengannya untuk membuat ujian saringan kesihatan sekiranya mempunyai sebarang simptom.

“Untuk sesiapa yang ada jumpa Eina dan keluarga sebelum ini kalau ada simptom tolong buat ujian ya. Terima kasih” katanya lagi

Difahamkan,suaminya, Datuk Kaiser Gurmeet Abdullah tidak dijangkiti virus itu. Pada September tahun lalu, keluarga Eina dijangkiti COVID-19 dan suaminya hampir dimasukkan ke unit rawatan rapi (ICU) berikutan paras oksigen nya yang semakin menurun.


“InsyaAllah Tahun Depan Saya Pindah” – Azah Aziz Bakal Tinggal Di Singapura

Aktres popular era 90an, Norazah Aziz atau lebih dikenali sebagai Azah Aziz dikhabarkan bakal tinggal di Singapura bersama suami dan ketiga-tiga anak lelakinya setelah 21 tahun menetap di Montreal, Kanada.

Berita tersebut dikongsikan sendiri oleh Azah di Instagram nya,menerusi video temuramah aktres ini bersama media tempatan. Dalam video tersebut, aktres ini dijangka bakal berpindah ke Singapura bersama keluarganya pada tahun depan.

A post shared by Norazah Aziz (@azahmontreal)

“Ya insyaAllah tahun depan saya pindah, beberapa tahun di Singapura” ujarnya

Di dalam temuramah tersebut, Azah turut berkongsi bahawa dirinya juga masih mendapat tawaran berlakon baik di Malaysia mahupun Singapura meski hampir 25 tahun tidak berlakon.

“Saya masih memikirkannya. Memang ramai yang suruh saya buat ‘comeback’. InsyaAllah kalau ada yang sesuai, kita bukan lagi 25 kan.

Kita pun tak berlakon hampir 25 tahun, 25 tahun jangka masa yang sangat lama. Saya balik ni pun ada yang tawar juga. Saya pergi Singapura pun ada juga yang tawar.” katanya

Dalam pada itu, Azah juga tidak menyangka bahawa masih ada orang yang mengingati dirinya walaupun tidak berlakon selama 25 tahun.

“Saya tak sangka.. Masih ada orang kenal lagi. Walaupun saya tak berlakon hampir 25 tahun, orang masih kenal saya, ikut di Instagram. Saya terkejut orang masih mengingati saya” ucapnya

Melihat video temuramah tersebut ramai peminat aktres ini mula membanjiri ruangan komen dengan mengatakan mereka rindu nak lihat lakonan pelakon tersebut apatah lagi wajah Azah tak makan dek zaman tetap nampak seperti zaman remaja.

“MashaaAllah.. Alhamdulillah. Gembira untuk anda kak Azah”

“Wah syoknya muka kak Azah masih cun melecun lagi macam 20an ja”

Sekadar info, Azah mula menetap di Montreal, Kanada bersama suami setelah berkahwin dan dikhabarkan bakal berpindah ke Singapura pada tahun hadapan bersama suami serta anak-anaknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Unik! Lintasan Pejalan Kaki Di Bukit Bintang Ada Kentang McDonald’s

Segitiga Emas Kuala Lumpur hari ini memperlihatkan satu lagi tarikan terbaharu apabila lintasan pejalan kaki yang terkenal mempunyai ilustrasi kentang goreng McDonald’s.

Berhadapan McDonald’s cawangan Bukit Bintang, Lintasan Pejalan Kaki ‘Fries’ McDonald’s
ini akan membawa pengunjung terus ke dalam restoran pertama McDonald’s di Malaysia itu
yang dibuka 40 tahun lalu pada tahun 1982.

Lintasan tersebut telah dirasmikan oleh YB Dato’ Seri Dr. Shahidan Bin Kassim, Menteri Wilayah Persekutuan serta YBhg. Dato’ Azmir Jaafar Pengarah Urusan dan Rakan Operasi Tempatan McDonald’s Malaysia, di McDonald’s Bukit Bintang baru-baru ini.

Untuk rekod, pada April 1982, McDonald’s membuka restoran pertamanya di Malaysia di Jalan Bukit Bintang, Kuala Lumpur dan sejak itu telah berkembang ke serata Malaysia. Setelah 40
tahun berada di Malaysia, McDonald’s kini mempunyai 13.5 juta pelanggan sebulan di lebih
daripada 300 restorannya di serata negara.


“Bagusnya Shima” – Aksi Baby Shima Kemas Meja Makan Di Medan Selera Dipuji Netizen

Tular di media sosial milik penyanyi, Baby Shima baru-baru ini yang memuatnaik videonya mengemas pinggan kotor selepas makan di sebuah medan selera mencuri tumpuan ramai.

Menerusi muatnaik tersebut, penyanyi tersebut hanya sekadar mahu membantu meringankan tugas pekerja di kedai makan dengan menyusun pinggan-pinggan kotor dan mengelap meja ditempatnya.

A post shared by NENG BABY SHIMA (@babyshimaofficial)

Melihat video pendek tersebut, ramai yang memuji sifat membantu penyanyi tersebut dan ramai yang berkongsi melakukan amalan yang sama apabila keluar makan di kedai makan dan mengatakan amalan seperti itu patut dicontohi.

“Pelanggan yang pembersih, lepas makan kita tolong kemas.. Sikap yang patut kita contohi”

“Terbaik Shima.. Amalan mulia” komen mereka

Dalam pada itu, ada juga yang memberi komen tidak menyangka selebriti cantik seperti Shima juga makan di kedai biasa seperti orang lain. Menurut Shima, dia akui suka makan di kedai biasa dan warung di tepi jalan kerana rasanya lebih sedap.

“Baby Shima rilek jer makan di kedai biasa” komen salah seorang warganet

“Shima suka gila kat warung-warung kedai biasa tepi jalan sebab lebih sedap” jawab Shima

Seperti kata warganet, amalan seperti ini patut dicontohi lagi pun memudahkan kerja orang lain juga satu amalan yang mulia betul tak.


Aina Abdul ‘Belanja’ Gambar Angkat Berat, Netizen Puji Nampak Macam Atlet Sukan

Sebut saja nama Aina Abdul, pasti tidak lari dengan gelaran vokal terbaik Anugerah Juara Lagu (AJL) Ke-36 dan juga merupakan seorang ikon fesyen yang diminati ramai.

Siapa sangka selain memiliki bakat dalam nyanyian dan idea kreatif dalam berfesyen, penyanyi berbakat ini juga suka bersukan.

Pelatun lagu FOOL ini memuatnaik beberapa fotonya bersenam dengan mengangkat berat di sebuah gym, menurut Aina dia menyukai senaman tersebut dan menganggap ia sebagai satu terapi.

“Angkat berat adalah terapi saya” tulisnya

Melihat foto penyanyi berbakat itu bersenam dengan mengangkat berat, buatkan ramai pengguna media sosial memuji dan memberi komen dengan mengatakan Aina kelihatan seperti atlet sukan.

“Lepas ni jangan terkejut kalau Aina masuk wakil negara untuk sukan ‘powerlifting’…”

“Suka kekuatan anda. Motivasi saya. Teruskannya” komen mereka

Sekadar info, Aina berjaya membolot kemenangan bagi kategori vokal terbaik di Anugerah Juara Lagu (AJL) Ke-36 dan membawa pulang hadiah wang tunai bernilai RM12,000 dan sebuah trofi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Komen Gaya Rambut Janna Nick Persis Amy Winehouse Dan Saloma

Penyanyi dan pelakon verstail, Janna Nick memuatnaik beberapa foto di Instagram nya baru ini menarik perhatian ramai pengguna media sosial.

Melihat foto-foto yang dimuatnaik selebriti terkenal itu membuatkan orang ramai terpegun, penampilan serba merah serta gaya rambut yang juga rona sedondon di lihat sangat klasik dan unik.

Apatah lagi, ada pengguna media sosial yang memuji gaya rambut pelatun lagu Gatal itu nampak seperti stail rambut mendiang Amy Winehouse dan juga Allahyarhamah seniwati Puan Sri Saloma.

“Wowiee rambut sikit-sikit macam Amy Winehouse kita suka!!”

Dalam masa yang sama, ramai juga yang rasa terhibur melihat gambar terakhir yang dikongsikan Janna di Instagram nya. Di mana penyanyi tersebut seolah-olah menyamakan rambut palsu berwarna merah yang dipakainya seperti serban Singh.

“Hahahaha, mahu ketawa takut dosa. Sama tang hidung jer, lain (emoji ketawa)”

“Alamak.. Terkejut tengok gambar terakhir tu”

“Aduh ni kelakar.. Apa-apa pun @jannanick tetap cantik gitu” komen mereka lagi


Suria FM Perkenal Anna Aljuffrey Sebagai Penyampai Radio Baharu

Stesen radio popular, Suria FM telah memperkenalkan Anna Aljuffrey sebagai penyampai mereka yang baharu bermula 19 Mac 2022.

Menggunakan nama pentas Anna J untuk lebih dekat bersama para pendengar, Anna atau nama sebenarnya Syarifah Nur Farhana Syed Talib

Menerusi segmen ini, pendengar akan dihiburkan dengan seleksi lagu-lagu popular 90an dan terkini disamping perbincangan yang menarik dalam dan luar negara. Bukan itu sahaja, segmen bersama Anna juga akan memberi peluang kepada pendengar setia Suria FM untuk berbual secara langsung mengenai topik harian dan memilih lagu kegemaran sendiri untuk dimainkan di radio.

Menurut Pengurus Kanan Program Suria yang juga salah seorang penyampai radio stesen itu, Roslinda Abd Majid atau lebih dikenali ramai sebagai DJ Lin, pihak Suria FM merasakan sudah tiba masanya untuk menambah barisan penyampai sedia ada dalam usaha memperkukuhkan lagi jenama mereka dalam industri Radio di Malaysia.

“Selain daripada menawarkan kandungan siaran yang lebih bervariasi, kali ini kami akan turut memberi tumpuan kepada segmen di hujung minggu dalam menambat hati pendengar sedia ada juga pendengar baru termasuk pihak penaja.

“Pemilihan Anna amat bersesuaian dengan misi Suria di tahun 2022 ini, berbekalkan pengalamannya disamping gaya penampilan yang tersendiri, kehadiran Anna dilihat mampu melengkapkan percaturan strategi Suria FM dalam bersaing secara proaktif dan agresif.

“Segmen ‘Suria Pagi Show Bersama Anna J’ yang akan keudara tentunya bakal menceriakan hujung minggu pendengar dengan kandungan yang lebih segar, informatif dan interaktif.”  kata DJ Lin

Kongsi Anna, dia akui sudah sekian lama memasang impian untuk jadi sebahagian daripada keluarga Suria FM dan merupakan pendengar setia stesen radio itu terutamanya Suria Cinta lantaran tidak menolak peluang yang ditawarkan.

Menyatakan dirinya bertuah kerana diterima baik sebagai ahli baru keluarga Suria FM, Anna turut berharap dapat belajar dan dibimbing oleh penyampai-penyampai yang lain.

Selain Ajak, Fizi Ali, Suraya Borhan, Cik Piah, Rara, Tyzo dan DJ Lin, kemasukan Anna merealisasikan lagi impian Suria FM untuk terus menghimpunkan barisan penyampai radio yang berbakat, versatil dan serba boleh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berbakat Besar! Ramai Kagum Anak Perempuan Sharifah Shahirah Main Gitar Seperti Profesional

Hantaran selebriti verstail, Sharifah Shahirah di laman Instagram nya telah menarik perhatian ramai selebriti dan pengikutnya.

Ia susulan pengacara dan penyampai radio Suria FM itu berkongsi video memperlihatkan anak perempuannya, Airra sedang asyik memainkan lagu Highway Star menggunakan sebuah gitar elektrik. Di kesempatan itu, Shahirah atau lebih mesra disapa sebagai Shiera berseloroh mengenai wajah anaknya yang tidak kelihatan gara-gara fesyen rambutnya dan memakai penutup pelitup muka.

“Anak perempuan saya ya..Dah tak nampak muka.

“Konsep? Yang penting kerja sambilan sebagai juruwang di @enjoyscorner

Menjengah ke ruangan komen, rata-rata daripada pengikut Shiera termasuk rakan-rakan selebriti seperti Sissy Iman, Lan Solo, Liza Hanim, Zila Bakarin dan Emelda Rosmila mengagumi bakat yang dimiliki oleh pengacara popular itu.

Malah, mereka turut mengharapkan agar bakat Airra akan terus digilap kelak.

“Gifted.Penuh kesenian dalam dirinya” komen mereka

A post shared by Shiera Al-Khaired (@shieraijoy)

Sekadar info, Shiera mempunyai lima orang cahaya mata termasuk seorang cahaya menerusi perkahwinan pertama, Alissya, Airel, Airra, Audra, dan Adeena.


“Sila Hormati OKU!” – Ras Adiba Selar Tindakan Kak Long 7E

Biarpun Wan Noor Baizura atau lebih dikenali sebagai Kak Long 7E telah memohon maaf dan menyesali akan tindakannya yang dikatakan telah menghina golongan orang kurang upaya (OKU), namun orang ramai masih terus mengecamnya.

Terbaru, Ahli Dewan Negara, Senator Datuk Ras Adiba Radzi yang mewakili OKU di Malaysia menyelar tindakan Kak Long yang dilihat menjatuhkan maruah golongan istimewa itu. Malah, Ras Adiba turut menuntut agar Kak Long membuat permohonan maaf secara terbuka dan membuat aktiviti amal sebagai pengajaran buat wanita itu dan orang ramai.

“Kami OKU amat kecewa dan marah dengan tindakan sesetengah individu yang sentiasa melakukan perbuatan seperti ini.

“Saya menyeru agar individu berkenaan membuat permohonan maaf secara terbuka serta melakukan aktiviti amal sebagai pengajaran kepada beliau dan orang lain” kata Ras Adiba dalam sebuah kenyataan

Melihatkan kes seumpama ini sering tejadi, Ras Adiba berasa kesal kerana perihal mengenai OKU dilihat seperti ‘rapuh’ dan menggesa agar pihak yang berwajib segera menguatkuasa undang-undang dengan lebih ketat.

“Perkara sebegini bukan kali pertama berlaku, malah sejak kebelakangan ini telah pun ada beberapa isu mempersenda OKU yang kerap berlaku. Penguatkuasaan AKTA OKU 2008 yang rapuh dan lemah telah menyebabkan ramai di luar sana terus menerus mempersenda dan mendiskriminasi komuniti OKU.

“Sudah hampir tiga tahun sejak mengumumkan cadangan pindaan Akta OKU 2008 tetapi sehingga saat ini pindaan akta ini tidak dibentangkan di Parlimen Malaysia.

“Saya menggesa Kementerian Pembangunan Wanita, Keluarga dan Masyarakat (KPWKM) untuk menyegerakan pindaan Akta OKU 2008 dengan menitikberatkan aspek perlindungan dan keselamatan melalui penguatkuasaan undang-undang,” katanya

Terdahulu, selepas tular video Kak Long mengamuk di kedai serbaneka 7Eleven, dia dikatakan telah menghina golongan OKU dengan mengajuk cara golongan berkenaan bercakap dan berjalan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lebih Canggih & Inovatif! Samsung Rasmi Umumkan Galaxy A53 5G dan A33 5G

Samsung Electronics Co., Ltd.sekali lagi telah mengumumkan ketibaan telefon pintar terbaharunya iaitu Galaxy A53 5G dan Galaxy A33 5G .Ia sebagai pelengkap kepada pakej inovasi Galaxy yang terkini, menawarkan pengalaman mudah alih yang serba bersepadu pada nilai yang hebat.

Dikuasakan oleh pemproses serba baharu, kamera AI khas Galaxy, paparan yang luas dan lancar serta bateri berhayat dua hari, siri Galaxy A yang terkini juga menampilkan ketersambungan 5G, ciri-ciri keselamatan gred pertahanan, reka bentuk yang anggun, langsing dan mengutamakan kelestarian alam, serta pengalaman ketersambungan termaju. Kedua-dua peranti baharu ini turut menyokong pengemaskinian One UI, OS Android dan fungsi keselamatan 2 secara berterusan untuk memberikan pengalaman mudah alih yang tiada bandingan bagi para pengguna.

Galaxy A53 5G dan Galaxy A33 5G menawarkan pengalaman berkamera termaju daripada siri Galaxy S yang padat dengan banyak ciri hebat lagi mengasyikkan. Sistem kuad-kamera Galaxy A53 5G menampilkan Kamera OIS 64MP dengan teknologi VDIS. Sementara itu, kamera hadapan 32MP beresolusi tinggi memberikan swafoto yang hebat dan pengalaman panggilan video yang jelas.

Siri Galaxy A baharu ini hadir dengan algoritma pintar yang memastikan kandungan paparan kelihatan dengan penuh jelas dan terperinci, tanpa mengira suasana pencahayaan. Paparan Super AMOLED 6.5-inci 3 Galaxy A53 5G yang luas juga menawarkan kadar segar semula 120Hz untuk pengalaman yang mengasyikkan manakala Galaxy A33 5G menampilkan paparan Super AMOLED 6.4-inci 4 dengan kadar segar semula 90Hz.

Selain itu siri Galaxy A baharu kini dilengkapi dengan bateri berhayat sehingga dua hari dan fungsi Pengecasan Super Pantas 25W

Galaxy A53 5G dan Galaxy A33 5G juga akan disertakan dengan Samsung Wallet 9 baharu, suatu kemudahan dompet atas talian bersepadu yang boleh digunakan untuk menyimpan kad pengenalan, tiket perjalanan, pelbagai lesen, dan kunci digital milik pengguna.

Dari segi perkakasan, perbezaan ketara A53 5G ialah pertukaran kepada pemproses Exynos 1280. Itu penting kerana syarikat biasanya bergantung pada cip Qualcomm, yang masih digunakan oleh A52 5G.

Tidak lupa, Samsung juga telah membenamkan ciri-ciri lain seperti ciri keselamatan Samsung Knox, dan Private Share pada dua peranti terbaharunya. Galaxy A53 5G dan A33 5G juga menyokong sambungan dengan Siri Galaxy Buds.

Mereka juga boleh menyambung dengan lancar dengan peranti Galaxy lain untuk pengalaman penuh dan bersambung menggunakan ekosistem Galaxy.

Pengguna juga boleh menggunakan Pautan ke Windows 11 untuk menyambungkan Siri Galaxy A terbaru ke PC Windows untuk menyalin-tampal, memindahkan fail, untuk menjawab panggilan dan mesej dengan lebih lancar.

Galaxy A33 5G, Galaxy A53 5G dan Galaxy A73 5G boleh didapati pada harga runcit disyorkan seperti dibawah:


‘Dahlia Belajar Prosthetic Moulding’ – Aaron Aziz Bangga Anak Masuk Kelas Solekan Kesan Khas

Pelakon Datuk Aaron Aziz berkongsi rasa gembira dan bangga terhadap anak perempuan bongsunya, Dahlia Arissa di Instagram mencuri tumpuan ramai di media sosial aktor berkenaan.

Menerusi muatnaik video di Instagram pelakon terkenal ini, Aaron meluahkan rasa bangga kerana anak perempuanya yang tidak sampai berusia 12 tahun telah mula keluar dari zon selesa dan belajar kursus solekan kesan khas secara profesional.

“Alhamdulillah sangat bangga dengan @dahliaarissaaaron kerana berani, keluar dari zon selesa dia dengan menghadiri @ellasandera kelas SFX.

Dahlia belajar Prosthetic Moulding, cara profesional! Ahlia, moonshine saya tak sampai 12 dan sedang menghadiri kelas dewasa.” Tulisnya

Aaron juga berkongsi pandangannya dengan mengatakan sebagai ibubapa, mereka harus mengenal pasti minat anak-anak dan beri galakan dan bukannya memberi tekanan terhadap anak-anak dengan harapan yang tidak realistik.

A post shared by Aaron Aziz (@aarondwiaziz)

“Sebagai ibubapa, kita cuba kenal pasti minat mereka dan dorong mereka kepada kekuatan mereka. Kadang-kala sebagai ibubapa, kita sering beri mereka tekanan yang tidak diperlukan dengan menetapkan harapan yang tidak realistik.

Setiap anak mempunyai matlamat dan harapan yang berbeza. Kalau abang sangat bagus dalam sejarah kenapa mesti adik kena bagus juga? Kalau kakak cemerlang dalam biologi kenapa mesti abang perlu cemerlang juga?

Kita tutup ‘mata’ dalam subjek yang mereka lemah tapi kita setkan jangkaan untuk subjek yang mereka kuat. Diyana dan saya selalu saling mengingati antara satu sama lain, jangka perbezaan kekuatan dan keputusan setiap anak-anak.” Kongsinya

Melihat nasihat dan pandangan yang diberikan aktor tersebut sebagai ibubapa, ramai yang bersetuju dengan apa yang dikongsikan pelakon tersebut. Dalam masa yang sama ramai yang memuji bakat Dahlia dalam menghasilkan prostetik solekan kesan khas.

“itu sangat mengagumkan, kamu berdua merupakan figura yang memberi inspirasi.. Betul, setiap anak-anak kita mempunyai kekuatan yang berbeza ianya tugas kita sebagai ibubapa untuk sokong mereka”

“Betul.. Jangan corak anak ikut apa yang kita mahu..”

“Aww!! Tahniah Dahlia! Dia ada bakat semulajadi harap boleh asah jadi lebih baik. Semoga dipermudahkan!” komen mereka

Sekadar info, Dahlia kini menghadiri kelas pengacuan prostetik bagi solekan kesan khas bersama Ella Sandera yang merupakan pakar menghasilkan prostetik bagi solekan kesan khas untuk filem dan televisyen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Oh Tidak! Netflix Akan Kenakan Caj Tambahan Buat Akaun Yang Dikongsi

Buat semua pengguna laman penstriman atas talian popular, Netflix barangkali akan kecewa dengan perkhabaran ini.

Tidak lama lagi, pemilik akaun Netflix yang berkongsi bersama beberapa individu yang berbeza di luar isi rumah bakal dikenakan caj tambahan. Menerusi pautan FAQ Netflix, mereka akan menggunakan maklumat alamat IP,ID peranti dan aktiviti akaun untuk mengesan jumlah pengguna yang berdaftar di sesebuah akaun.

Bagaimanapun, caj tambahan ini tidak mahal seperti mewujudkan akaun baharu kerana berdasarkan negara yang telah menerima kemaskini tersebut kesemuanya dalam lingkungan RM20 ke bawah. Untuk rekod, 3 negara yang telah menerima kemaskini tersebut dan harga yang dinyatakan adalah Chile – CLP2,380 (RM12.50), Costa Rica – $2.99 (RM12.50) dan Peru – PEN7.9 (RM8.90).

Di samping itu, ahli akaun Basic, Standard dan Premium juga boleh mengizinkan pengguna lain memindah maklumat profil ke akaun baharu atau subakaun. Ini termasuklah ialah sejarah tontonan, My List dan saranan tontotan.

Terdahulu, semua jenis akaun Netflix di Amerika Syarikat telah mengalami kenaikan harga namun negara-negara lain dikatakan turut menerima tempias yang sama tidak lama lagi.


Peminat Puji Anne Hathaway Masih Cantik Dan Awet Muda Seperti Usia 25 Tahun

Siapa tidak kenal pelakon berbakat antarabangsa Anne Hathaway, bintang filem popular dan kesukaan ramai The Princess Diaries ini tetap cantik meski hampir memasuki usia 40an.

Melihat foto terkini selebriti jelita berusia 39 tahun ini, Anne tetap nampak bergaya dan membuatkan peminatnya terpegun melihat wajah Anne yang tidak banyak berubah dan tetap cantik seperti di zaman mudanya.

A post shared by Anne Hathaway (@annehathaway)

“Kawan baik saya masih lagi nampak seperti 25 tahun…”

“Kami perlukan rutin kecantikan secepat mungkin @annehathaway”

Memang cantik Anne Hathaway ni, dah nak masuk 40an tetap nampak awet muda!


“Kita Sama!” – Aksi Zarina Anjoulie Duduk Atas Lantai Di Pasaraya Curi Perhatian Netizen

Tular di media sosial milik selebriti dan usahawan, Zarina Anjoulie atau lebih mesra di sapa sebagai Anju ini muatnaik video rakamannya membeli belah di sebuah pasaraya.

Apa yang menarik perhatian ramai adalah, Zarina kelihatan khusuk membaca bahan kandungan dalam tin sambil duduk di atas lantai di dalam sebuah pasaraya.

Dalam penulisannya, Zarina menjelaskan dia terpaksa duduk untuk memeriksa satu persatu bahan kandungan yang terdapat di dalam tin tersebut. Apatah lagi selebriti ini juga mendapati makanan dalam tin mengandungi banyak gula dan bahan yang tidak sepatutnya.

A post shared by Zarina Anjoulie (@anjoulielavocah1)

“Banyak sangat!!!! Saya kena duduk dan baca satu-satu bahan dalam tin ni. Masalah dengan makanan dalam tin ni semua banyak gula! Banyak bahan merepek jadi kena baca satu-satu” tulisnya

Melihat aksi Zarina ketika membeli barang di pasaraya itu mendapat banyak reaksi dan komen dari warganet, rata-rata mereka berkongsi pengalaman pernah melakukan aksi yang sama apabila membeli barang makanan.

“Kakak saya pun macam ni. Satu-satu bahan dia baca. Berjam-jam kalau dia pilih barang.. Saya sempat pergi makan, lepak dulu pergi basuh kereta.. Dia tak siap lagi..”

Ada yang suka memeriksa bahan makanan juga?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Awas! Iesya Toh Titip Pesan Hati-Hati Dengan Scammer KWSP

Isu tentang pengeluaran Kumpulan Wang Simpanan Pekerja (KWSP) semakin rancak dibincangkan dikalangan masyarakat, apatah lagi ramai pakar-pakar ekonomi memberi pandangan berbeza mengenai isu pengeluaran wang simpan pekerja tersebut.

Tular mengenai isu pengeluaran KWSP, pengacara dan personaliti TV Iesya Toh baru ini menitip pesanan kepada orang ramai agar berhati-hati dengan scammer yang menyamar sebagai pihak yang menguruskan pengeluaran wang KWSP.

Berdasarkan perkongsian Iesya di Instagram, KWSP tidak pernah melantik mana-mana pihak ketiga untuk menguruskan permohonan pengeluaran wang pencarum. Dalam pada itu, Iesya juga bangkitkan tentang pengeluaran wang KWSP menerusi kapsyen ringkasnya.

Lagi pun isu KWSP ni masih lagi diperkatakan oleh pakar-pakar ekonomi. Ada yang kata tak patut keluar. Ada yang kata masa bersara semua akan miskin. Ada yang salah kan pemimpin UMNO kerana bagi keluar duit KWSP.

Anda sebagai pencarum sebenar, setuju ke kalau TANGGUH PENGELUARAN?” tulisnya

Melihat muatnaik pengacara terkenal tersebut yang bangkitkan isu KWSP, ramai pengguna media sosial berkongsi pandangan dan pendapat masing-masing diruangan komen posting Instagram Iesya.

“Scammer merata dah. Moga dijauhkan. Gunalah sebaiknya”

“Makcik tunggu BKM je.. KWSP simpan dulu untuk hari mendatang”

“Bergantung pada pencarum. Namun rata-rata pencarum memerlukan dengan situasi sekarang. Tak perlu tunggu tua sebab tak pasti sampai ke tak. Sebab belum tua pun dah sangat terbeban dalam situasi sekarang”

“Tak semua orang dapat cecah ke umur 55 tahun dan rasa duit KWSP mereka” komen warganet

Apa pandangan anda tentang isu KWSP ini?


Selepas Ditegur Menteri, Kini Giliran Iesya Toh Bersuara Mengenai Isu Babak Panas Zulariffin

Kecoh di media sosial mengenai satu video yang memaparkan aksi panas dalam satu drama yang pada mulanya dimuat naik oleh pelakon terkenal Zul Ariffin.

Menteri di Jabatan Perdana Menteri (Hal Ehwal Agama) Senator Datuk Idris Ahmad menegur ‘babak panas’ tersebut yang dilihat sebagai melampaui batasan Islam.

A post shared by Iesya_Toh 2 (@iesyatoh2)

Malah, katanya drama berkenaan akan ditayangkan pula pada bulan Ramadan yang ditungu-tunggu oleh seluruh manusia yang beriman bagi mengejar takwa.

Ramai yang terkesan akan video tersebut termasuklah Iesya Teoh. Tulisnya diruangan komen Zul Ariffin menunjukkan bahawa di tidak setuju dengan adegan tersebut kerana seolah membuka aib sendiri.

Kite semua ada aib yang Allah tutup. Jangan bangga tayang kan sesuatu yang ditentang oleh Allah SWT. Allah yang Satu. Dunia ini sementara. Sentiasa beringat.

Bukan itu sahaja, ramai lagi pelakon dan netizen turut merasakan kurang senang dengan adegan tersebut atas faktor kesesuaian umur dan negara Islam. Terbaru Zul Ariffin telah memadam video tersebut di laman Instagram miliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sambut Ulang Tahun ke 4, Siti Nurhaliza Titip Ucapan Buat Aafiyah

Genap 19 Mac 2022, usia permata hati penyanyi tersohor negara, Datuk Seri Siti Nurhaliza iaitu Siti Aafiyah Khalid telah mencapai umur 4 tahun.

Dalam perkongsian Siti di halaman Instagram miliknya, Siti juga turut menitipkan beberapa ucapan kepada anak sulungnya itu sempena hari lahirnya.

Aafiyah lahir daripada doa yang tak pernah putus, keimanan dan kesabaran yang tinggi, kecintaan ayah ibu yang suci.

Membesarlah Anakku menjadi hamba Allah swt yang hebat imannya, Di sayangi seluruh Makhluk Allah di langit serta bumi, berbakti serta berbudi pekerti yg tinggi.

Ayah dan ibu sentiasa disisi mendidik dan mengajarmu. Sannah helwah anakku sayang

A post shared by Siti Nurhaliza Tarudin (@ctdk)

Bukan itu saja. melihat diruang komen, ramai selebriti turut memberikan ucapan Selamat Hari Lahir kepada Aafiyah dan mendoakan kesejahteraan Aafiyah.

Tidak ketinggalan ucapan netizen kepada Aafiyah dan rata-ratanya teruja dengan sambutan kelahiran Aafiyah yang ke 4 itu.


Siti Nordiana Kongsi Perasaan Dapat Mendaki Gua Hira

Semua sedia maklum bahawa sekarang ini Siti Nordiana Alias atau mesra disapa Nana telah berada di Mekah dan Madinah bagi mengerjakan ibadah umrah.

Dalam perkongsian sebelum ini, Nana meminta orang ramai mendoakan dia mendapat umrah yang mabrur serta dipermudahkan segala urusan sepanjang berada di tanah suci.

Terbaru, Nana memuat naik satu gambarnya yg berada di atas Gua Hira yang merupakan tempat dimana Rasullullah SAW menerima wahyu pertama apabila didatangi malaikat Jibrail AS.

Tambahnya lagi, disinilah baginda Rasullullah membaca 5 ayat pertama dalam surah al – Alaq.

Tulisnya, pendakian tersebut merupakan satu pendakian yang menginsafkan dan terlintas difikirannya bagaimana isteri baginda Siti Khadijah menghantar makanan setiap hari menaiki bukit yang memakan masa 40 minit pendakian itu.

Bagi Nana, kakinya mengigil selepas menaiki Gua Hira dan dapat dilihat Nana kagum dengan ketaatan Siti Khadijah.

A post shared by Siti Nordiana Alias (@sitinordiana)

Untuk makluman, penyanyi Angkara itu mengerjakan umrah buat kali pertama pada Disember 2017 bersama anak dan bapanya dan ini merupakan umrah keduanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kontroversi Babak Panas Zul Ariffin: Netizen Kecam Erul Samah Kerana Sebut “Malaysia Negara Islam”

Seperti yang dikongsikan sebelum ini, video aksi babak panas yang dilakonkan oleh pelakon Zul Ariffin telah mendapat kecaman hebat dari rakyat Malaysia.

Ramai yang mengecam dan memberikan kata-kata nasihat kepada pelakon tersebut di ruang komen instagram miliknya.

Dalam banyak-banyak perkongsian di laman Instagram, satu komen yang mengundang kecaman netizen apabila Erul Samah turut memberikan pendapatnya sendiri.

Tulisnya, dia menyatakan supaya kejadian seperti ini menjadi pengajaran buat semua. Malah dia turut menambah komen dengan menyatakan Malaysia merupakan negara Islam.

Menurut pemerhatian, ramai netizen yang tidak bersetuju dengan apa yang dikomen oleh Erul mengenai “Malaysia Negara Islam”.

Ramai yang membidas semula komen Erul dengan menyatakan bahawa Malaysia bukanlah negara Islam, tetapi agama rasmi di Malaysia adalah agama Islam.

Bukan itu saja, netizen cuba menjelaskan kepada Erul mengenai status agama Islam di Malaysia dengan memberikan perbezaan Negara Islam dan agama rasmi adalah agama Islam.

Ada yang menasihati Erul supaya tidak menunjukkan sangat ketidak bijaksanaanya dan sentiasa mencari fakta sebelum memberikan sesuatu komen.


Ajoi Zainal Gagal Mara Ke Final Big Stage 2022

Harapan penyanyi Ajoi Zainal untuk mara ke peringkat akhir Big Stage 2022 tidak kesampaianan apabila diumumkan tersingkir pada konsert minggu ketujuh program realiti tersebut.

Biarpun undian juri Ajoi berada di kedudukan kelima, namun berdasarkan format program yang mengikut undian atas talian, penyanyi itu berada di kedudukan terbawah.

Dalam minggu separuh akhir tersebut, Ajoi telah menyanyikan dua buah lagu Setelah Kau Tiada nyanyian asal Cakra Khan dan pusingan battle bersama Tegar menyanyikan lagu Fotograf berjudul Di Alam Fana Cinta.

Dalam perkembangan lain, Daniel Chuer tampil cemerlang dengan perolehan markah tertinggi sebanyak 93.00% .

1. Daniel Chuer – 93.00%
2. Aisha Retno – 87.80%
3. Yazmin Aziz – 79.30%
4. Elica Paujin – 77.40%
5. Ajoi – 76.10%
6.Tegar Septian – 65.10%

Pada minggu hadapan, juara musim ini akan diumumkan sekaligus membawa pulang wang tunai bernilai RM100 ribu beserta trofi sumbangan Astro. Manakala pemenang tempat kedua dan ketiga pula akan memenangi RM50 ribu dan RM25 ribu beserta trofi. Untuk pemenang tempat keempat, kelima mana masing- masing bakal membawa pulang RM15 ribu dan RM10 ribu beserta trofi.


Shila Amzah Mohon Maaf Kepada Wartawan, Nafi Ibubapa Sudah Berpisah

Penyanyi Shila Amzah memohon maaf kepada wartawan berikutan isu yang terpalit dengan dirinya pada tahun 2015.

Menerusi temubual Shila atau nama sebenarnya Nur Shahila Amir Amzah kepada program Melodi pada Ahad, penyanyi popular ini menyifatkan seandainya boleh diputarkan waktu , dia tidak akan meneruskan tindakan saman terhadap sekumpulan wartawan.

Akui menyesal kerana telah membazirkan pelbagai perkara untuk sesuatu hal yang boleh diselesaikan tanpa perlu melibatkan mahkamah, Shila mendedahkan apa yang berlaku bukan atas kerelaan. Menurut Shila, ketika itu hidupnya dikawal oleh kedua ibu bapanya, namun tidak menyalahkan mereka berikutan apa yang terjadi juga kerana faktor tertekan.

“Sejujurnya saya dapat kebebasan buat apa saya nak dalam tiga tahun kebelakangan ini.Apa yang berlaku sebelum ini saya boleh kata bukan keputusan saya. Saya bukan nak menidakkan jasa ibu bapa membesarkan dan melindungi saya, ketika itu saya pun berada dalam keadaan tertekan, memang kita saling memerlukan.

“Kalau boleh undur waktu saya tak nak membazirkan duit dan masa. Saya habiskan amaun duit yang saya boleh beli rumah hanya untuk turun naik mahkamah. Seandaikan saya ada kebebasan masa itu, saya akan selesaikan tapi malangnya mereka (wartawan) tak boleh terus kepada saya, tak ada nombor untuk tanya, kalau saya ada ruang mesti saya jawab.

“Memang keputusan itu bukan keputusan saya! Of course masa muda saya ada emosi… saya tak boleh keluar, tak boleh berkawan dengan sesiapa yang saya nak, saya dikawal rapi,” katanya

Di kesempatan itu,Shila turut memohon maaf kepada media yang terlibat dengan isu nya sebelum ini dan enggan membiarkan konflik tersebut terus berlanjutan.

“Sekarang ini saya menjalani kehidupan untuk hari ini, kita tak tahu apa akan berlaku esok, saya tak nak berdendam dengan orang. Kalau boleh sesiapa yang tergores hati perasaan, seandainya bermula dari saya atau orang lain saya mohon maaf.

“Semasa itu pandangan saya tentang kehidupan berbeza, saya harap sangat ini tak berpanjangan, kita semua nak hidup tenang sahaja dan semoga menjadi pengajaran dan iktibar untuk anak seni dan kawan-kawan yang lain.

“Apabila dah ada dalam industri selesaikan dengan cara baik. Saya mohon maaf sangat, tak nak hidup dalam dendam dan pergi event pun rasa best je.

“Ini merupakan satu titik hitam paling buruk dalam hidup saya, saya harap kita dapat berbaik semula kerana kita tak tahu esok ada lagi tak untuk kita. Kalau tak nak berkawan lagi pun, jauh di hati saya anda dapat memaafkan saya,” katanya lagi

Dedah pemenang Anugerah Juara Lagu 36 (AJL36) bersama Sekumpulan Orang Gila (SOG) ini, dia bersedia untuk bertentang mata dengan media yang terlibat.

“Untuk masa sekarang ini saya lebih selesa berlaku secara semulajadi. InsyaAllah! Saya harap lepas ini kita buang yang keruh dan ambil yang jernih, ni pun nak bulan Ramadan dah, mana tahu masa raya nanti saya boleh undang datang ke rumah.

“Saya tak mahu hidup dalam penyesalan, tak nak apa-apa berlaku terhadap mereka yang tersinggung benda itu, ia buat hidup saya tak best.

“Saya terkilan apa yang berlaku, kalau boleh pusing masa semula saya tak nak pergi ke mahkamah. Saya tak boleh bayangkan mereka yang terkesan, saya doakan yang baik-baik untuk semua,” katanya.

Dalam temu bual yang sama, Shila turut menjawab dakwaan kononnya hubungan rumah tangga ibu bapanya, Datuk ND Lala dan Datin Fauziah Sarman sedang berdepan masalah.

“Dia macam separuh pokok bergoyang, memang mereka sedang melalui waktu sukar tapi tidak lagi bersama itu tak betul.

“Selepas 30 tahun berkahwin mereka sedang melalui fasa sukar… saya harap doakan yang terbaik untuk mereka terutamanya ibu saya,” dedah Shila

Untuk rekod, hubungan Shila dan media mula bermasalah apabila pihak pengurusan penyanyi itu mengadakan sidang media dengan memperkecilkan peranan media Melayu selepas satu pendedahan dibuat akhbar Kosmo! mengenai konsert Shila yang ditaja sebuah syarikat perjudian. Pihak Shila telah memfailkan saman pada 16 Januari 2015 terhadap Kosmo! di Mahkamah Tinggi Kuala Lumpur atas dakwaan fitnah.

Namun pada 31 Mac 2017, Hakim Mahkamah Tinggi, Datuk Rosnaini Saub menolak saman penyanyi itu kerana mendapati artikel diterbitkan Kosmo! adalah dibuat bawah perlindungan bersyarat dan Shila sebagai selebriti perlu terbuka dalam menerima kritikan.

Justeru, mahkamah memerintahkan Shila membayar kos sebanyak RM20,000 kepada ketiga-tiga defendan iaitu wartawan hiburan Kosmo, Maliah Surip, pengarang akhbar itu dan penerbit, Utusan Melayu (M) Berhad.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Babak Panas : Zul Ariffin & Produksi Drama ‘Perempuan Itu’ Bakal Dipanggil JAKIM

Umum mengetahui isu babak  ‘panas’ yang dilakonkan oleh pelakon kacak Zul Ariffin dan Siti Hariesa telah mendapat reaksi dari pelbagai pihak termasuklah Pihak Jabatan Kemajuan Islam Malaysia (Jakim) yang bakal memanggil produksi dan pelakon terlibat.

Ia susulan babak tersebut dikatakan bercanggah dengan tuntutan agama dan budaya hidup masyarakat di negara ini.

Memetik laporan Sinar Harian, Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary menyatakan bahawa pihaknya akan turut mengadakan pertemuan dengan Kementerian Komunikasi dan Multimedia (K-KOMM) bagi membincangkan isu tersebut dengan lebih lanjut.

“Cuma dari sudut panduan agama (Islam) budaya seperti itu tidak sepatutnya dibawa masuk ke negara ini yang berpegang teguh kepada ajaran Islam dan budaya Timur”-  katanya

Terdahulu, nama Zul  menjadi tumpuan selepas berkongsi sebuah trailer drama berjudul Perempuan Itu. Dalam video tersebut, kelihatan Zul sedang mendukung seorang pelakon wanita yang sedang meningkat naik, Siti Hariesa dan aksi mereka juga dianggap keterlaluan dan tidak sesuai untuk ditayangkan apatah lagi di dalam bulan Ramadhan kelak.


Ibu Ryan Deedat Meninggal Dunia, Hantaran Di Instagram Undang Sebak

Penyanyi Ryan Deedat menerusi sebuah hantaran di Instagram berkongsi khabar duka apabila ibu yang tercinta, Tengku Hanasiah Tengku Zainal Mulok, 66 meninggal dunia kira-kira jam 2.30 petang Ahad.

Dalam hantaran tersebut, Ryan atau nama sebenarnya Sheikh Eamir Deedat,30 mengucapkan terima kasih kepada orang ramai yang telah mendoakan arwah ibunya selama ini.

“Assalamualaikum, Ibu saya Tengku Hanasiah Binti Tengku Zainal Mulok telah kembali ke rahmatullah pada jam 2:30pm.

“Terima kasih buat semua yg telah mendoakan buat mama saya.” – katanya

A post shared by Ryan Deedat (@ryandeedat)

Menurut Ryan, dia berkesempatan untuk berada di sisi Allahyarhamah sehingga ke nafas yang terakhir dan mendoakan agar insan teristimewa dalam hidupnya itu dimasukkan ke syurga kelak.

“Saya berada dengan dia dari awal dia sakit sampai la hembusan nafas terakhir.

“Ya Allah kau berilah syurga firdaus pada mama ku. Amin” – katanya

Dalam perkembangan lain, beberapa hantaran Ryan di Insta-story telah mengundang sebak apabila tiada lagi rutin harian yang akan dilakukan oleh penyanyi itu buat buat ibunya.

Jenazah Allahyarhamah selamat dikebumikan pada hari yang sama di Tanah Perkuburan Islam Masjid Al-Khairiyah,Gombak. Terdahulu, Murai.my melaporkam ibunya berada dalam keadaan nazak selepas mengalami beberapa komplikasi penyakit termasuk diserang Strok pada Februari tahun lalu.


“Dari Awal Erma Luah Rasa Risau”-Umie Aida Dedah Cerita Sebenar Babak Panas Zul Ariffin

Pelakon, Datin Seri Umie Aida mendedahkan bahawa kakaknya, Erma Fatima yang merupakan penerbit bagi drama Perempuan itu pernah meluahkan rasa bimbang terhadap babak ‘panas’ yang dilakonkan oleh Zul Ariffin dan Siti Hariesa.

Menerusi hantaran di Instagram yang sudah dipadam, Umie menyatakan bahawa Erma mengetahui bahawa terdapat babak yang kurang sesuai untuk ditonton oleh orang ramai kelak.

“Dari awal lagi Erma luahkan rasa risaunya dia, bila tengok footage cerita ini. Dia kata diorang shoot sangat daring”-Dedah Umie

Tambah Umie, dia berasa kecewa apabila terdapat pihak yang sanggup keluarkan footage  tanpa mendapat keizinan pihak penerbit dan berkongsinya di Instagram untuk tatapan umum. Difahamkan, footage tersebut ingin dipadam oleh Erma namun tidak menyangka ia telah dikongsi dan menjadi tular di media sosial.

“Dan lebih mengecewakan bila ada pihak yang sanggup keluarkan footage (yang Erma nak buang) dari editor tanpa keizinan pihak producer dan post di IG. Motif keluarkan footage yang belum diedit dan excited dengan scene yang kurang indah itu dikongsikan untuk ‘viral’?”- tegas Umie

Sementara itu, Umie menyatakan bahawa dia sudah menonton sedutan babak panas tersebut yang dikongsi oleh Zul di Instagram pada Jumaat lalu serta meminta pihak yang terlibat untuk bertanggungjawab.

“Dan saya sempat tengok post dari IG aktor tersebut. Saya terus komen kat Erma.. Apa cerita korang buat ni..Gila ke? Dalam isu ini beberapa pihak yang terlibat harus kedepan dan jelaskan kenapa babak tersebut jadi sampai level begitu”- katanya

Terdahulu, Instagram Zul elah diserang netizen selepas memuatnaik babak panas drama lakonannya yang dilihat mendukung Hariesa dalam aksi yang menghairahkan.

Video panas itu turut menarik perhatian Menteri di Jabatan Perdana Menteri (Hal Ehwal Agama), Datuk Ahmad Marzuk yang bakal memanggil produksi dan pelakon yang terlibat dalam drama ‘Perempuan Itu’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Impian Jadi Realiti! Aina Abdul Terharu Wajah Kini Terpampang Di Billboard

Penyanyi bersuara emas, Aina Abdul meluahkan rasa terharu selepas wajahnya kini terpampang di papan iklan (billboard) di beberapa lokasi di Malaysia.

Ia susulan syarikat produk penjagaan wajah tempatan, Trulooks Global Group Sdn Bhd (Trulooks) telah menyambung kolaborasi mereka bersama Aina untuk tahun yang kedua. Tuah ayam nampak di kaki, tuah manusia siapa yang tahu, bermula sebagai pengguna rangkaian produk penjagaan wajah Truskin di bawah jenama Trulooks, Aina terus menjadi wajah pilihan syarikat tersebut.

“Alhamdulillah, saya gembira kerana dapat menyambung kolaborasi dengan Trulooks kerana saya memang pengguna Truskin. Bukan sahaja produk ini berkualiti, malah pihak Trulooks juga sering memudahkan tugas saya sebagai wajah jenama ini.

“Apa yang saya tak sangka, wajah saya terpampang di papan iklan. Tak pernah saya bayangkan, seorang gadis yang mempunyai masalah kulit muka di zaman remaja mendapat peluang untuk terpampang di billboard besar serata negara.

“Sebelum ini saya pernah menyimpan cita-cita untuk melihat wajah sendiri pada papan iklan besar di tepi jalanraya. Tidak sangka kini menjadi realiti.

“Masalah kulit wajah saya pula semakin dapat diatasi dengan penggunaan produk ini dan apa yang penting, saya mendapat keyakinan diri untuk beraksi sebagai seorang penghibur di atas pentas,” katanya.

Aina ditemui Murai.my di majlis Grand Launching & CEOBOSS Entrepreneur Award 2022 anjuran Trulooks di Hotel Mandarin Oriental, Kuala Lumpur pada Ahad.

Menurut Ketua Pegawai Eksklusif Trulooks, Julia Suhaila disebalik pemilihan Aina sebagai wajah jenama mereka pada penghujung tahun lalu, dia akui terdapat kata-kata sumbang kedengaran. Jelas Julia, dia mengambil prinsip untuk tidak menipu pelanggan mereka.

Lantaran itu, Aina yang sebelum ini mempunyai masalah kulit wajah yang serius kini tampil yakin dengan perubahan sekaligus menjadi testimoni mereka yang berjaya.

“Ketika mula menyunting Aina pada 2021, ada suara sumbang mempertikaikan kenapa kami memilihnya kerana Aina mempunyai masalah kulit wajah.

“Kami sendiri mahu menunjukkan perubahan kulit muka Aina ketika menggunakan Truskin kerana ia lebih meyakinkan pengguna. Kami percaya kami harus meraikan semua jenis kecantikan kerana itu merupakan antara visi yang ingin Trulooks capai,” katanya.

Bagi Pengarah Trulooks, Dr Adibah Abd Bari pula berasa gembira kerana dapat menyambung kolaborasi dengan pelantun lagu Sepi ini.

“Sangat mudah bekerjasama dengan Aina. Dia seorang yang sangat profesional. Apa yang penting, dia menggunakan Truskin dan ia memberi kesan positif terhadap kulit wajahnya.

“Majlis ini juga melancarkan Truskin Trio Happyness Edition dan meraikan kerja keras CEOBOSS, ejen kami yang bekerja keras sepanjang tahun lalu serta menyuntik semangat agar kecemerlangan itu berterusan pada 2022,” katanya.

Untuk info, Trulooks merupakan syarikat kosmetik tempatan yang membawa imej premium sejak 2016. Bermula pada tahun 2019, Trulooks mula mengeluarkan rangkaian penjagaan kulit mereka, Truskin. Sehingga sekarang, jenama ini mempunyai lebih 2,000 stokis dan ejen di seluruh negara, termasuklah Brunei dan Singapura.


“Bila Tak Dijaga Beginilah”-Fizz Fairuzz Komen Isu Babak Panas Zul Ariffin

Pelakon popular tanah air, Dato Fizz Fairuz tampil bersuara selepas isu babak ‘panas’ yang dilakonkan oleh rakan sejawatnya, Zul Ariffin masih hangat dibincangkan di media sosial.

Menerusi hantaran di media sosial, Fizz akui rasa sedih dengan apa yang berlaku dengan industri hiburan ketika ini.  Menyifatkan negara mempunyai masyarakat yang beradab, Fizz turut menemplak aksi drama tersebut meskipun ia mungkin tidak ditayangkan.

“Bila tak dijaga beginilah. Kadang-kadang sedih ngan industri ni. 2 tahun Allah uji, kita mulakan dengan benda baru. Bukan benda baru macam ni..

Adoii..Kuar tv atau tak, kita ada adab kot”- tegas Fizz

Selain itu, Fizz turut berharap kontroversi yang berlaku menjadi pengajaran buat semua pihak malah berharap terdapat tindakan yang akan diambil oleh pihak terlibat.

“Jangan syok sendiri. Harap pengajaran untuk semua. Menteri agama Islam Malaysia pun dah bersuara. Harap ada la sikit tindakan.”- katanya

Tinjauan Murai.my di ruangan komen hantaran Fizz mendapati rata-rata netizen bersetuju dengan pendapat Fizz malah ada yang berpendapat mahu boikot kedua-dua selebriti tersebut yang terlibat.

“@zul_ariffin @sitihariesa sila boikot pelakon murahan ni.”

“Sanggup pulak terima adegan macamtu.” komen mereka

Terdahulu, Murai.my melaporkan Menteri di Jabatan Perdana Menteri (Hal Ehwal Agama), Datuk Ahmad Marzuk yang bakal memanggil produksi dan pelakon yang terlibat dalam drama ‘Perempuan Itu’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diludah Ibu Kerana Tak Direstui! Nania Idol Pindah Agama Kristian Selepas Solat Tahajjud?

Ini kisah dari artis seberang yang jarang-jarang dengar di Malaysia. Nania Idol ialah penyanyi berasal dari Indonesia yang mula dikenali dari pencarian bakat Indonesian Idol pada tahun 2004. Nania telah mencetuskan kontroversi selepas membuat keputusan untuk menukar agama daripada Islam kepada Kristian. Nak tahu apa sebabnya? Semak fakta berikut tentang Nania Idol menukar agama.

Nama sebenarnya ialah, Nania Kurniawati Yusuf, mendedahkan pada awalnya dia hanya berhasrat mahu menukar agama Islam kepada Kristian. Ketika itu, Nania melihat Bible rakannya dan timbul rasa ingin tahu di fikirannya.

Kemudian Nania membuka Bible dan membaca salah satu ayat yang berbunyi ‘‘Kita patut percaya bahwa Yesus benar-benar ada’

Selepas melihat sepotong ayat itu, Nania mula rasa resah. Kemudian dia memutuskan untuk solat tahajjud pada malam hari untuk mendapatkan jawapan dari keresahannya.

Dalam doanya, Nania Idol meminta Allah SWT menunjukkan kewujudan Jesus dan perkara yang tidak dijangka berlaku. Nania mengaku bahawa dia melihat cahaya yang kemudiannya muncul Yesus.

Dia juga mengakui ketika itu pintu biliknya ditutup. Dan pada masa awal itu, tiba-tiba seseorang mengetuk pintu bilik tidurnya dan dia melihat cahaya muncul.

“Ketuk pintu rumah saya tiga kali. Selepas saya membukanya, saya melihat cahaya. Ia adalah cahaya kecil, tetapi ia menjadi lebih besar dari semasa ke semasa. Matanya membuatkan saya selesa, dia tersenyum kepada saya,” kata Nania Idol, dipetik daripada laman YouTube Rio Andika Putra Gea.

Keputusan Nania untuk memeluk agama Kristian ditentang keras oleh ibu bapanya. Malah dia mengaku bapanya membakar semua pakaian dan lukisannya di rumah.

“Ayah saya paling lantang. Semua pakaian saya, lukisan saya hangus,” kata Nania Idol.

Bukan ayahnya sahaja, ibunya juga ternyata tidak merestui pilihan Nania Idol. Malah ibunya memukulnya setiap hari, meludah dan menyeretnya.

Bukan itu sahaja, Nania turut mendedahkan bahawa bapanya malah menganggapnya sudah meninggal dunia selepas membuat keputusan untuk meninggalkan Islam. Perkara ini didedahkan oleh bapanya apabila dia membakar pakaian Nania.

Namun, Nania mendedahkan akhirnya dia hanya mampu pasrah. Sehingga akhirnya, selepas konflik itu, bapanya menghubunginya semula dan mendedahkan bahawa dia merinduinya.


Selepas Fizz Fairuz, Almy Nadia & Anak Positif COVID-19

Pelakon, Dato Fizz Fairuz berkongsi khabar mengejutkan apabila isterinya, Datin Almy Nadia dan seorang anak perempuan mereka telah disahkan positif COVID-19.

Menurut Fizz, dia menganggap khabar sedih ini sebagai dugaan hari pertama persekolahan anak-anaknya.

“Dugaan hari pertama  persekolahan anak-anak. Mak dan anak positif. Redha jelah..”- dedah Fizz

Tambah Fizz, Almy telah mematuhi prosedur operasi standard (SOP)  sebaik mungkin namun tidak menyangka akan turut dijangkiti wabak berkenaan.

“Dia punya jaga SOP, akhirnya kecundang jua”-Kongsi Fizz

Pada awal Februari yang lalu, Murai.MY melaporkan Fizz disahkan positif COVID-19 dan akui tidak menyangka dijangkiti meskipun telah menjaga dirinya sebaik mungkin selama ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Ambil Maklum Di Atas Semua Respon” – Zul Ariffin Mohon Maaf Isu Video Babak Panas

Pelakon kacak, Zul Ariffin akhirnya ‘membuka mulut’ mengenai kontroversi video panas yang membabitkan dirinya baru-baru ini.

Menerusi sebuah hantaran di Insta Story, Zul membuat sebuah permohonan maaf secara terbuka kepada mereka yang terkesan dengan isu tersebut.

“Dengan hati terbuka, saya ambil maklum di atas semua respon dari banyak pihak berkenaan klip video yang dipaparkan sebelum ini.

“Saya memohon maaf kepada semua yang terkesan dari tindakan memuatnaik video berkenaan. Selepas ini saya akan lebih meneliti dan berhati-hati untuk memuatnaik sebarang bahan yang diberikan kepada saya untuk dipromosikan di media sosial,” tulisnya.

Menjengah ke hantaran terkini yang dimuatnaik Zul, ruangan komen terus dihujani dengan pelbagai kecaman daripada orang ramai yang marah dengan tindakannya.

Terdahulu, susur masa media sosial hangat memperkatakan mengenai klip video sedutan drama terbaru lakonan Zul dan pelakon baru Siti Hariesa berjudul Perempuan Itu yang memperlihatkan kedua-duanya melakukan aksi panas bagi tujuan promosi.

Difahamkan, drama tersebut bakal ditayangkan pada bulan Ramadan dan mendapat pelbagai kritikan dan teguran termasuk Menteri Agama, Senator Datuk Idris Ahmad. Susulan itu, pihak Murai.my turut menerima kenyataan media daripada TV3 selaku syarikat penyiar.

Dalam kenyataan itu, TV3 mereka memandang serius dan mengambil berat akan suara dan pandangan orang ramai mengenai video dalam petikan adegan daripada drama Perempuan Itu. Menyifatkan adegan yang dipaparkan tidak sesuai untuk disiarkan, ia juga tiada dalam perbincangan atau mendapat kelulusan daripada pihak stesen tersebut.

TV3 turut memberi peringatan kepada semua produksi dan para pelakon untuk menjadi lebih peka kepada tindak-tanduk yang dilakukan serta menjaga sensitiviti agama dan masyarakat.